**2022 නොවැම්බර් මස 15 වන දින නිවිතිගල ප්‍රාදේශීය සභා රැස්වීම් ශාලාවේදි පෙ.ව 10.00ට ආරම්භ කර පවත්වන ලද සභා රැස්විමේ වාර්තාවයි.**

 **පහත නම් සදහන් ගරු මන්ත්‍රීතුමන්ලා හා මන්ත්‍රීතුමියන් රැස්වීමට සහභාගී වූහ.**

* **නිවිතිගල ප්‍රාදේශීය සභා ගරු සභාපති කුලතුංග ලියනගේ මහතා**
* **නිවිතිගල ප්‍රාදේශීය සභා ගරු උප සභාපති විජිත වැරණියගොඩ මහතා**
* **නිවිතිගල ප්‍රාදේශීය සභා ගරු මන්ත්‍රී බුද්ධික ප්‍රේමරත්න මහතා**
* **නිවිතිගල ප්‍රාදේශීය සභා ගරු මන්ත්‍රී සොමී ගුණවර්ධන මහතා**
* **නිවිතිගල ප්‍රාදේශීය සභා ගරු මන්ත්‍රීනි ඉනෝකා ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රී චන්දු නිරෝෂන් මහතා**
* **නිවිතිගල ප්‍රාදේශීය සභා ගරු මන්ත්‍රී ලෝහිත වේරගම මහතා**
* **නිවිතිගල ප්‍රාදේශීය සභා ගරු මන්ත්‍රී ගාමිණී ඉන්ද්‍රජිත් නොරගල්ල මහතා**
* **නිවිතිගල ප්‍රාදේශීය සභා ගරු මන්ත්‍රී නුවන් ප්‍රසාද් මහතා**
* **නිවිතිගල ප්‍රාදේශීය සභා ගරු මන්ත්‍රිනී ලක්මාලි ඩයස් අබේගුණවර්ධන මහත්මිය**
* **නිවිතිගල ප්‍රාදේශීය සභා ගරු මන්ත්‍රී සුසාන්ත රූපසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුරේෂ් කාන්ත් මහතා**
* **නිවිතිගල ප්‍රාදේශීය සභා ගරු මන්ත්‍රිනී නීතා එක්නැලිගොඩ මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී නිශාන්ති ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී චම්පිකා මධුමති මහත්මිය**
* **නිවිතිගල ප්‍රාදේශීය සභා ගරු මන්ත්‍රී සුනිල් ශාන්ත ගුණතිලක මහතා**
* **නිවිතිගල ප්‍රාදේශීය සභා ගරු මන්ත්‍රී අජන්ත සිසිර කුමාර මහතා**
* **නිවිතිගල ප්‍රාදේශීය සභා ගරු මන්ත්‍රී ශාන්ත සේනා රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රී චමින්ද කුමාර ප්‍රනාන්දු**
* **නිවිතිගල ප්‍රාදේශීය සභා ගරු මන්ත්‍රී ආර් ඒ වසන්ත මහතා**

 සහභාගී වූ නිලධාරින්,

එම්.කේ.පුෂ්පකුමාරි මිය-ලේකම්

පී.ආර් නයගරා නේදියන් රෝෂා මිය-කළමනාකරණ සේවා නිලධාරී

ගරු මන්ත්‍රීවරුන්ගේ හා මන්ත්‍රීතුමියන්ගේ පැමිණීම සනාථ කිරීම

* සියළුම මන්ත්‍රීවරුන් සභාවට පැමිණෙන ලදි.

2022.10.18 වන දින සභා වාර්තාව සභා සම්මත කිරිම.

2022.10.18 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බව ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී සුසාන්ත රූපසිංහ මහතා විසින් ස්ථිර කරන ලදි.ඒ අනුව 2022.10.18 දිනැති සභා වාර්තාවේ සංශෝධන කිසිවක් නොතිබූ බැවින් ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

1. සභාපතිවරයා විසින් කරනු ලබන නිවේදන
2. යථා පරිදි කල් දි ඇති ප්‍රශ්ණ - නැත
3. ප්‍රාදේශීය සභාව වෙත එවන ලද සංදේශ, පෙත්සම්
4. යථා පරිදි කල්දි ඇති යෝජනා
	1. ගරු සභාපති කුලතුංග ලියනගේ මහතාගේ යෝජනා
5. 2023 වර්ෂය සඳහා වන නිවිතිගල ප්‍රාදේශිය සභාවේ අයවැය කෙටුම්පත ගරු සභාවේ සාකච්ඡා කිරීම සඳහා ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සුරේෂ් කාන්ත් මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී ගරු මන්ත්‍රීවරුන් විසින් ඉදිරිපත් කරන ලද සංශෝධනයන් ඇතුළත් කොට සකස් කරන ලද අයවැය වාර්තාව මීළඟ සභා වාරයේදී ඉදිරිපත් කර අනුමැතිය ලබා ගැනීම සුදුසු බවට ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
6. නිවිතිගල වසමට අයත් වැඩිහිටිගලකන්ද නිවිතිගල ලිපිනයේ වැඩිහිටිගලකන්ද මුදුන ප්‍රදේශයේ ජනතාවට ජලය නොමැති බැවින් සභාව මැදිහත්ව ජලය ලබාදෙන මෙන් ප්‍රදේශවාසීන් විසින් ඉල්ලීමක් කර ඇත.මෙම ප්‍රදේශයට 2019 වර්ෂයේ ප්‍රාදේශිය ලේකම් කාර්යාලය මගින් ඉහත ව්‍යාපෘතියට ලක්ෂ දහයක් ( රු.1,000,000.00) වෙන්කර ජලය ලබා දීමට කටයුතු කර ඇත.නමුත් එම ව්‍යෘපෘතිය අසාර්ථක වී ඇත.2019 වර්ෂයේ එම ව්‍යාපෘතියට යෙදවූ ලීටර් 5000 කොන්ක්‍රිට් ජල ටැංකිය,අඟල් 03 බට අඩි 1500ක්,ජල මෝටරයක් ප්‍රාදේශිය ලේකම් විසින් අප වෙත භාර දී ඇත.ඒ අනුව ඉහත ව්‍යාපෘතිය නැවත ක්‍රියාත්මක කිරීමට ඉහත වත්කම් ප්‍රමාණයද උපයෝගී කරගෙන එම ජනතාවට ජල ගැටළුවට විසඳුමක් ලබා දීමේ අරමුණින් සාර්ථක ජල ව්‍යාපෘතියක් සිදුකිරීමට අවශ්‍ය අමතර උපාංග ලබා දීමට (ෂොකට්,ගම්) සභාවේ අනුමැතිය ලබා දීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.
7. ඇලපාත ප්‍රාදේශිය ලේකම් කොට්ඨාශයේ පලාවෙල කඩුවනත්ත හේන්යාය ඉඩමේ කොටසක් දුරකතන කුළුණක් සඳහා දීර්ඝ කාලීන බදු ලබා දීම සඳහා 2022.10.28 වන දින ඉල්ලීමක් කර ඇත.එම ව්‍යාපෘතියට අදාල සැලසුම 2011 වර්ෂයේ නිවිතිගල ප්‍රාදේශිය සභාව විසින් අනුමත කර ඇත.එම අනුමත කාල සීමාව අවසන් බැවින්ද මෙම කුළුණ තවදුරටත් ක්‍රියාත්මක වන බැවින්ද මෙම දුරකතන කුළුණ හඩ්සන් ටෙලිකමියුනිකේෂන් ලංකා පුද්ගලික සමාගම විසින් භාවිතා කරන බැවින්ද මෙම බදුකරය සැකසීමේ ඉදිරි කටයුතු සඳහා අවශ්‍ය ලේඛන පළාත් ඉඩම් කොමසාරිස් මගින් ඉඩම් කොමසාරිස් ජනරාල් වෙත යොමුකළ යුතුව ඇත. ඒ සඳහා නිවිතිගල ප්‍රාදේශිය සභාවේ නිර්දේශ සහිත වාර්තාවක් ඇලපාත ප්‍රාදේශිය ලේකම් මගින් ඉල්ලා ඇත.එබැවින් ඒ සඳහා නිර්දේශයක් ලබා දීමට වන යෝජනාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සුසාන්ත රූපසිංහ මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී ඉහතින් සඳහන් දුරකතන කුළුණ සඳහා දීර්ඝ කාලීන බදු ලබා දීම සඳහා නිවිතිගල ප්‍රාදේශිය සභාවේ නිර්දේශ ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
8. නිවිතිගල ප්‍රාදේශිය සභාවේ පොදු වෙළඳ සංකීර්ණයේ පළමු මහල ඉදිකිරීමේදී මේ වන විට කණු ඉදිකර ස්ලැබ් මට්ටම දක්වා වැඩ අවසන් කර ඇත.2022.06.15 දිනැති මහ සභා තීරණ අංක 04.01.XI අනුව ගොඩනැගිලි සැලැස්මට අදාලව කඩකාමර ඉදිකර ගැනීමට ටෙන්ඩර්කරුවන් අවස්ථාව ලබා දීමට තීරණය කර ඇත.මෙම කඩ කාමර ටෙන්ඩර් කර ලබා දීමටත් සභාව මගින් අත්‍යාවශ්‍ය ඉදිකිරීම් කළ යුතු පහත වැඩකොටස් සඳහා ඇස්තමේන්තු සකස් කර ප්‍රතිපාදන වෙන්කිරීම කළ යුතුය.
* ගලි ට්‍රීට්මන්ට් ප්ලාන්ට්
* විදුලි පද්ධතිය සකස් කිරීම
* ගොඩනැගිල්ලේ කොරිඩෝව අංගසම්පූර්ණව සකස් කිරීම

ඒ අනුව ඉහත වැඩකොටස් සම්පුර්ණ නොකර මෙම කඩකාමර ජනතාවට ලබා දීම ගැටළු සහගත බැවින් එම කොටස් ඉදිකිරීම අත්‍යවශ්‍ය වී ඇත.ජාතික අයවැය චක්‍රලේඛ 3/2022 යටතේ සංවර්ධන කටයුතු සඳහා ප්‍රතිපාදන වෙන්කිරීම සීමා කර ඇත.නමුත් කඩකාමර ටෙන්ඩර් කර ලබා දීමට නම් එහි ඉදිකිරීම් කටයුතු කිරීම කළ යුතුව ඇත.ඒ අනුව ඉහත වැඩකොටස් සඳහා ඇස්තමේන්තු සකස් කිරීමට සහ සභා අරමුදලින් ඒ සඳහා වියදම් දැරීමටත් සුදුසු බවට වන යෝජනාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී පොදු වෙළඳපොළ පළමු මහල සංකීර්ණයේ කඩකාමර සඳහා ප්‍රධාන තක්සේකරුගේ වාර්තාව මෙතෙක් නොලැබී ඇති බැවින් වාර්තාව ලැබුණු පසු ඒ සඳහා අවශ්‍ය ක්‍රියාමාර්ග ගැනීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවේ නව ගොඩනැගිල්ලක් ඉදිකිරීම සඳහා වන යෝජනාව 2021/05/18 වන දින මහ සභාවට ඉදිරිපත් කර ඇති අතර එහිදී තීරණය වී ඇත්තේ පළාත් පාලන අමාත්‍යාංශය ප්‍රතිපාදන යටතේ ක්‍රියාත්මක කිරීම සුදුසු බවයි.නමුත් මේ වන තෙක් අමාත්‍යංශය මගින් ප්‍රතිපාදන වෙන්කර දී නොමැති බැවින් රටේ පවතින තත්වය හමුවේ ඉදිරියේදී ප්‍රතිපාදන ලැබීමේ අවදානමක්ද පවතින බැවින් ප්‍රාදේශිය සභා අරමුදලින් අදියර යටතේ ක්‍රියාත්මක කර නව ගොඩනැගිල්ල ඉදිකිරීම ආරම්භ කිරීම සුදුසු බව දන්වමි.

මේ අවස්ථාව වන විට 03/2022 චක්‍රලේඛය අනුව සංවර්ධන කටයුතු සදහා රාජ්‍ය මුදල් වැයකිරීම සිමා කර ඇති බැවින් ඒ සඳහා පළාත් පාලන කොමසාරිස් වෙතින් අනුමැතිය ලබා ගත යුතුය. ඉන් පසු පළාත් පාලන ඉංජිනේරු වෙතින් ගොඩනැගිලි සැලැස්ම හා මුළු පිරිවැය සඳහා ඇස්තමේන්තු සකස් කළ යුතුය.පළමු අදියර ලෙස පළමු මහලේ වැඩ අවසන් කිරීම සඳහා ඇස්තමේන්තු සකස් කිරීමත් සුදුසු බවට වන යෝජනාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සුසාන්ත රූපසිංහ මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී පළමු අදියර ලෙස නව ගොඩනැගිල්ලේ පළමු මහලේ වැඩ අවසන් කිරීම සඳහා ඇස්තමේන්තු සකස්කොට සභා අරමුදලින් ක්‍රියාත්මක කිරීම සුදුසු බවට වන යෝජනාව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවේ දොළොස්වල කොම්පෝස්ට් අංගනයේ ආරක්ෂාව සම්බන්ධයෙන් විවිධ ගැටළු මතු වී ඇති බැවින් ස්ථීර මුරකරුවන් දෙදෙනෙකු එම ස්ථානයේ සේවයේ යොදවා ඇත.ඔවුන්ට දෛනිකව එම ස්ථානයට යාමට කිලෝමීටර් 08 ක් පමණ යායුතු බැවින් ඒ වෙනුවෙන් ඉන්ධන සඳහා විශාල වියදමක් දැරීමට සිදුව ඇත. ආර්ථික දුෂ්කරතා නිසා ඒ වෙනුවෙන් වියදම් දැරීම දුෂ්කර වී ඇති බැවින් මසකට පෙට්‍රල් ලීටර් පහක් ලබා දෙන ලෙස ඉල්ලීමක් කර ඇත.ඒ සඳහා ගරු සභාවේ තීරණයක් ගැනීමට වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කල අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී මසකට පෙට්‍රල් ලීටර් පහක් ලබා දිම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. නිවිතිගල ප්‍රාදේශිය සභාවේ සතිපොල මස්/මළු කඩ 2023 වර්ෂයට බදු දීමේ ටෙන්ඩර්පත් 2022/11/08 වන දින පෙ.ව 10.30ට විවෘත කරන ලද අතර එහි වාර්තාව ඉදිරිපත් කරමි.කුකුළු මස්කඩ 01,කුකුළු මස්කඩ 04,සතිපොළ පොදු වැසිකිළිය,පොදු වෙළඳපොළ වැසිකිළිය සඳහා ලංසු ඉදිරිපත් නොවූ අතර ටෙන්ඩර්පත් ඉදිරිපත් වී තිබු අය අතරින් වැඩිම ලංසුව සඳහා ටෙන්ඩරය පිරිනැමීමට ටෙන්ඩර් කමිටුව මගින් තීරණය කරන ලදි.ඒ අනුව පහත ටෙන්ඩර් මණ්ඩලය තීරණය අනුව ඉදිරි කටයුතු සිදුකිරීම සුදුසු බවට වන යෝජනාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව පහත පරිදි මස් හා මාළු කඩ සම්බන්ධයෙන් ටෙන්ඩර්පත් ලැබුණු අතර ඒ අතුරින් වැඩිම ටෙන්ඩර් මුදල ඉදිරිපත් වී ඇති අයට ටෙන්ඩරය පිරිනැමීමට ටෙන්ඩර් කමිටුව මගින් නිර්දේශ වී ඇති බැවින් එලෙස ක්‍රියාත්මක කිරීම සුදුසු බවත් පළාත් පාලන කොමසාරිස්ගේ චක්‍රලේඛ අංක 03/2020 ප්‍රාකාරව ටෙන්ඩර් කැඳවීමකදී අවම ලංසුවට ඉහළ ලංසු වටිනාකමක් ඉදිරිපත් නොවන අවස්ථාවකදී දෙවන වරටද දැන්වීම් ප්‍රසිද්ධ කර ටෙන්ඩර් කළයුතු බැවින් ටෙන්ඩර් ඉදිරිපත් නොවු සතිපොළ කුකුළු මස්කඩ 01,කුකුළු මස් කඩ 04,සතිපොළ සහ පොදු වෙළඳපොල වැසිකිළිය නැවත ටෙන්ඩර් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය

**01.නිවිතිගල සතිපොළ එළ හරක් මස් කඩය බදු දීම - වාර්ෂික අවම ලංසුව -රු.1,896,000. 00**

01.බසීර් මොහොමඩ් රස්මි ඉදිරිපත් වූ ලංසුව - රු.1,896,100.00

 66/ඒ,5 වන පටුමග,

 මිහිඳුගම,

 රත්නපුර.

**02.නිවිතිගල සතිපොළ මාළු ලෑල්ල බඳු දීම - වාර්ෂික අවම ලංසුව - රු.440,000.00**

01.ජේ.කේ.සමීර ලක්මාල් ඉදිරිපත් වූ ලංසු - රු.441,850.00

පිංකන්ද වත්ත,

කරවිට කොටස,

උඩ කරවිට

02.ඩී.කැලුම් ගයාන් දිසානායක රු.441,000.00

29/ඒ,

වේවැල්කඳුර,

කලවාන

**03.නිවිතිගල සතිපොළ අංක 01 කුකුළු මස් කඩය වාර්ෂික අවම ලංසුව - රු.288,100.00**

ලංසු ඉදිරිපත් නොවුණි

**04.නිවිතිගල සතිපොළ අංක 02 කුකුළු මස් කඩය වාර්ෂික අවම ලංසුව -රු.62,000.00**

මෝගන් රාජා සසිකලා ඉදිරිපත් වූ ලංසුව - රු.62,500.00

නිවිතිගල වත්ත,

නො.02,

නිවිතිගල

**05.නිවිතිගල සතිපොළ අංක 03 කුකුළු මස් කඩය වාර්ෂික අවම ලංසුව -රු.71,000.00**

මාරිමුත්තු නාලසක්‍රවත්‍රි, ඉදිරිපත් වූ ලංසුව - රු.71,500.00

නිවිතිගල වත්ත,

නො.01,

නිවිතිගල

**06.නිවිතිගල සතිපොළ අංක 04 කුකුළු මස් කඩය වාර්ෂික අවම ලංසුව -රු.62,000.00**

ලංසු ඉදිරිපත් නොවුණි

**07.රථ වාහන ගාස්තු එකතු කිරීම වාර්ෂික අවම ලංසුව -රු.180,000.00**

ඒ.එස්.මේනකා සංදීපනී ඉදිරිපත් වූ ලංසුව - රු.180,000.00

74/5/2,

දොඹගම්මන,

දෑල

**08.නිවිතිගල සතිපොළ - පොදු වැසිකිලිය වාර්ෂික අවම ලංසුව -රු.25,000.00**

ලංසු ඉදිරිපත් නොවුණි

**09.නිවිතිගල පොදු වෙළද සංකීර්ණය - පොදු වැසිකිලිය වාර්ෂික අවම ලංසුව -රු.10,000.00**

ලංසු ඉදිරිපත් නොවුණි.

1. නිවිතිගල ප්‍රාදේශිය සභාවේ 2022 වර්ෂයේ දෙසැම්බර් 31 න් අවසන් වර්ෂයේ භාණ්ඩ සමීක්ෂණය සිදුකිරීම සඳහා සමීක්ෂණ මණ්ඩලය සඳහා ආයතනයේ පහත නම් සඳහන් නිලධාරීන්ගෙන්,අධීක්ෂණය සඳහා සභාවේ ගරු මන්ත්‍රීවරුන් ඇතුළුව සබරගමුව පළාත් සභාවේ සහකාර කොමසාරිස් කාර්යාලයේ ප්‍රජා සංවර්ධන නිලධාරී/විමර්ශන නිලධාරීන්ගෙන් සමන්විත කමිටුවක් පිහිටුවීමට ගරු සභාවේ අනුමැතිය ලබා ගැනීම සඳහා ඉදිරිපත් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී භාණ්ඩ සමීක්ෂණ කමිටුවේ සාමාජිකයන් ලෙස යෝජනා කරන ලද පහත සාමාජිකයන් ඇතුළුව මහජන නියෝජිතයන් නියෝජනය කරමින් පහත සඳහන් මහජන නියෝජිතවරු පත් කිරීම සුදුසු බව ගරු මන්ත්‍රීවරුන්ගේ හා මන්ත්‍රිවරියන්ගේ ඒකමතිකත්වයෙන් සභා සම්මත විය.

|  |  |
| --- | --- |
| දිනෙල්කා ජයසිංහ මිය | කමිටු සභාපති |
| **නිවිතිගල ප්‍රධාන කාර්යාලය හා ආයුර්වේදය** |
| අනූෂා මිහිරාණි මිය | කමිටු සාමාජික |
| ටිරෝන් සීලවංශ මයා | කමිටු සාමාජික |
| නයගරා නේදියන් රෝෂා මිය | කමිටු සාමාජික |
| රසිකා විජේතුංග මිය | කමිටු සාමාජික |
| චන්දිමා සඳමාලි මිය | කමිටු සාමාජික |
| කාංචනා මධුමාලි මිය | කමිටු සාමාජික |
| ටී.ටී වීරකෝන් මයා | කමිටු සාමාජික |
| දයාල් ආරියරත්න මයා | කමිටු සාමාජික |
| **නිවිතිගල මහජන පුස්තකාලය** |
| ඉසංකා ලියනගේ මිය | කමිටු සාමාජික |
| ගංගා නාමල්ගමුව මිය | කමිටු සාමාජික |
| නිරෝෂා ධර්මරත්න මිය | කමිටු සාමාජික |
| ඒ.යූ.යූ පුෂ්පරත්න මිය | කමිටු සාමාජික |
| දයාල් ආරියරත්න මයා | කමිටු සාමාජික |
| **ඇලපාත උප කාර්යාලය/පුස්තකාලය/ආයුර්වේදය** |
| දයාල් ආරියරත්න මයා | කමිටු සාමාජික |
| ශකිලා ආශිනි මිය | කමිටු සාමාජික |
| රෂ්මි ජයසිංහ මිය | කමිටු සාමාජික |
| ධම්මිකා දමයන්ති මිය | කමිටු සාමාජික |
| නිල්මිණි රාජපක්ෂ මිය | කමිටු සාමාජික |

**මහජන නියෝජිතයන් නියෝජනය කරමින් ගරු සභාවේදී යෝජනා කරන ලද කමිටු සාමාජිකයන්**

|  |
| --- |
| **නිවිතිගල ප්‍රධාන කාර්යාලය,නිවිතිගල මහජන පුස්තකාලය,නිවිතිගල නිදහස් ආයුර්වේදය** |
| 01 | ගරු මන්ත්‍රී සොමී ගුණවර්ධන මහතා |
| 02 | ගරු මන්ත්‍රී සුරේෂ් කාන්ත් මහතා |
| 03 | ගරු මන්ත්‍රීනි චම්පිකා මදුමතී මහත්මිය |
| **ඇලපාත උප කාර්යාලය,ඇලපාත මහජන පුස්තකාලය සහ ඇලපාත නිදහස් ආයුර්වේදය** |
| 01 | ගරු උප සභාපති විජිත වැරණිගොඩ මහතා |
| 02 | ගරු මන්ත්‍රී අජන්ත සිසිර කුමාර මහතා |
| 03 | ගරු මන්ත්‍රීනි නීතා එක්නැලිගොඩ මහත්මිය |

1. දොළොස්වල කොම්පෝස්ට් අංගනයේ කටයුතු පහසු කිරීම සඳහා කසළ පැටවීම,පෙරළීම සහ අවශ්‍ය අවස්ථා වල මාර්ග පවිත්‍ර කිරීම සහ කාණු කැපීම,වලවල් කැපීම ආදී කටයුතු සඳහා Excavator-30 යන්ත්‍රයක් මිලදී ගැනීම සුදුසු බවට 2022.06.15 වන දිනැති මහ සභාවේ තීරණ අංක 04.01-I යටතේ සභා සම්මත විය.නමුත් පවතින වෙළඳපොල වටිනාකම අනුව ඒ සඳහා විශාල පිරිවැයක් දැරීමට සිදුවේ.නමුත් කොම්පෝස්ට් අංගනයේ කටයුතු කාර්යක්ෂමව සහ වඩා පහසුවෙන් කරගෙන යාම සඳහා Excavator-30 යන්ත්‍රයක සේවාවක් කුලී පදනම යටතේ ලබා ගැනීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමත්න මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී කොම්පෝස්ට් අංගනයේ දෛනික කටයුතු අවම මිනිස් ශ්‍රමයකින් ඵලදායීව උපරිම කාර්යක්ෂමතාවයකින් කරගෙන යාමටත් පවතින වෙළඳපොළ පිරිවැය යටතේ නව යන්ත්‍රයක් මිලදී ගැනීමට අපහසු වී ඇති බැවින් Excavator-30 යන්ත්‍රයක සේවාවක් කුලී පදනම යටතේ ලබාගැනීම සුදුසු බැවින් ඒ සඳහා මිලගණන් කැඳවා ඉදිරි කටයුතු සිදුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. 2022/10/18 වන දින පැවති මහ සභා රැස්වීමේ යෝජනා අංක 04.01.X යටතේ නිවිතිගල ප්‍රාදේශිය සභාව සතු ලංකා බැංකුවේ ගිණුම් අංක 71903756 දරණ සංවර්ධන ගිණුමේ ඇති මුදලින් මිලියන 04ක මුදලක් ස්ථාවර තැන්පතුවක් ලෙස යෙදවීම සම්බන්ධයෙන් වන යෝජනාවට අදාලව එම බැංකු ශේෂය තහවුරු කිරීමට අදාල වාර්තාවක් ඉදිරි සභාව වෙත ඉදිරිපත් කිරීමට අදාලව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

1987 අංක 15 දරණ ප්‍රාදේශිය සභා පනතේ 171 හා 173 වන වගන්ති සමග කියවිය යුතු ඒ පනතේ 184 වන වගන්තිය යටතේ අමාත්‍යවරයා විසින් සාදන ලද රීති වල 185 වන වගන්තිය ප්‍රකාරව සභාපතිවරයා විසින් සභාවේ මුදල් ශේෂය සභාපතිවරයා විසින් වරින් වර පිරික්සා බැලිය යුතු අතර එදිනෙදා අවශ්‍යතාවයන් සඳහා අවශ්‍ය ප්‍රමාණයට වඩා එම මුදල වැඩියැයි ඔහු විසින් සලකනු ලැබේ නම් තමා විසින් පහසුවෙන් මුදා හැරිය හැකි මුදල් ප්‍රමාණයක් සභාවේ එකඟත්වය ඇතිව ස්ථීර තැන්පතු වශයෙන් බැංකුවක තැන්පත් කළ යුතුය.ඒ අනුව ගරු සභාවේ කරුණු විමසීමේදී සංවර්ධන ගිණුමේ ඇති සම්පුර්ණ මුදලින් මිලියන 3.5 ක් ලංකා බැංකු නිවිතිගල ශාඛාවේ මාස තුනක් සඳහා ස්ථාවර තැන්පතුවක් ලෙස තැන්පත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 2022/10/18 වන දින පැවති මහ සභා රැස්වීමේ යෝජනා අංක 04.06.I යටතේ නිවිතිගල සතිපොළෙහි සුර්ය පැනලයක් ස්ථාපිත කිරීම සම්බන්ධයෙන් වන යෝජනාවට අදාලව නිවිතිගල සතිපොළ,නිවිතිගල බස් නැවතුම්පොළ,ප්‍රධාන කාර්යාලය වැනි ස්ථාන වල විදුලි පාරිභෝජනය,විදුලිය නිෂ්පාදනය කිරීමේ ශක්‍යතාවය අනුව අවශ්‍ය සුර්ය පැනලයේ ධාරිතාවය සහ අතිරික්ත නිෂ්පාදිත විදුලිය අලෙවි කිරීම සම්බන්ධයෙන් වන කරුණු ඇතුළත් කරමින් මුලික වාර්තාවක් ගරු සභාව වෙත ඉදිරිපත් කිරීම සුදුසු බව තීරණය විය.ඒ සම්බන්ධයෙන් වන වාර්තාවට අදාල යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී නිවිතිගල ප්‍රාදේශිය සභාවට අයත් නිවිතිගල සතිපොළ ගොඩනැගිල්ල,බස්නැවතුම්පළ ගොඩනැගිල්ල,ප්‍රාදේශිය සභා නොදිරන කසළ අංගනය,ප්‍රාදේශිය සභා වාහන අංගනය සහ සභාවේ ගරාජය පවත්වාගෙන යනු ලබන ගොඩනැගිල්ල යන ගොඩනැගිලි අතරින් සුදුසු අවකාශයක් භාවිතා කරමින් සුර්ය පැනල සවිකිරීමටත් එතුළින් සභාවට මාසිකව විදුලිය සඳහා වැයවන මුදල් ඉතිරි කරගැනීමටත් අමතර උපයා ගත් විදුලි ඒකක විදුලිබල මණ්ඩලය වෙත අලෙවි කිරීමෙන් සභාවේ ආදායම් තත්වය යහපත් කරගැනීමටත් හැකි බැවින් සුර්ය පැනල සවිකිරීම සඳහා ගරු ආණ්ඩුකාරතුමාගේ අනුමැතිය යටතේ ක්‍රියාත්මක කිරීමට මිල ගණන් කැඳවා ඉදිරි කටයුතු සිදුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

XII. 2022/10/18,2022/10/25 හා 2022/11/08 වන දින පැවත්වීමට නියමිත මුදල් ප්‍රතිපත්ති කාරක සභා වාර්තාවේ ඇතුළත් ටෙන්ඩර් මණ්ඩල තීරණ ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**නිවිතිගල ප්‍රාදේශීය සභාවේ 2022 ඔක්තොම්බර් මාසයට අදාලව පැවැත්වූ මුදල් ප්‍රතිපත්ති කාරක සභා රැස්වීම 2022/10/18 දින ප.ව.1.30 ට ප්‍රාදේශීය සභා රැස්වීම් ශාලාවේදී පවත්වන ලදී**.

**01. මිල ගණන් ඉදිරිපත් කිරීම**

**I) RD 8011 අංක දරන ට්‍රැක්ටරය සඳහා ටයර් මිළ දී ගැනීම - මිල ගණන්**

නිවිතිගල ප්‍රාදේශීය සභාවට අයත් RD 8011 අංක දරන ට්‍රැක්ටරය සඳහා ටයර් මිළ දී ගැනීම වෙනුවෙන් මිල ගණන් 06ක් කැඳවන ලදුව ඒ අතරින් මිල ගණන් 02ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |
| --- | --- | --- |
| විස්තරය | ANURA TYRE (PVT) LTD, 27, Kalawana Road, Nivithigala. | PERERA SERVICE (PVT) LTD, 773/1, New Kandy Rd, Malabe. |
| RD 8011 ට්‍රැක්ටරයේ පසුපස ටයර් දෙක සඳහා මිල ගණන්13.6 x 28 ප්‍රමාණයේ | 13.6 x 28 GRI (Sri Lanka)රු. 155,500/=13.6 x 28 නැවත පිරවූ ටයර්රු.95,000/= | 13.6 – 28 GRI Tyre Sri lanka 12PR1 Year warrantyරු. 131,975/= |

මෙම මිල ගණන් පරීක්ෂා කිරීමෙන් පසු කමිටුවේ තීරණය වූයේ අවම මිල ගණන් ඉදිරිපත් කර ඇති PERERA SERVICE (PVT) LTD, 773/1, New Kandy Rd, Malabe වෙතින් එකක මිල රු. 131,975/=ක් බැගින් වන 13.6 – 28 ප්‍රමාණයේ GRI ටයර් 2ක් අවුරුද්දක වගකීමක් සහිතව මිලදී ගැනීම සුදුසු බවයි.

**II) නිවිතිගල ප්‍රාදේශීය සභාවේ QU 0872 ත්‍රී රෝද රථය සඳහා කාබලේටරයක් සහ ප්ලග් එකක් මිලදී ගැනීම - මිල ගණන්**

නිවිතිගල ප්‍රාදේශීය සභාවේ QU 0872 ත්‍රී රෝද රථය සඳහා කාබලේටරයක් සහ ප්ලග් එකක් මිලදී ගැනීම වෙනුවෙන් මිල ගණන් 04ක් කැඳවන ලදුව ඒ අතරින් මිල ගණන් 04ම ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |  |
| --- | --- | --- | --- | --- |
| අවශ්‍ය ද්‍රව්‍ය | ලිතුල මොටරස්, අංක 40/3, බෝ මළුව පාර, නිවිතිගල. | ගුණතිලක මෝටරස්, යක්දෙහිවත්ත, නිවිතිගල. | සනත් ඔටෝ මෝටිව්,අංක 65, කලවාන පාර, නිවිතිගල | ඔටෝ ලංකා. නො.364, කුඩුගල්වත්ත, රත්නපුර. |
| කාබලේටරය | 175 3W කාබලේටර්රු.11,500/= | 175 CCරු. 14,850/= | රු. 14,500/= | M/S Ucalරු. 24,363/= |
| ප්ලග් එක | රු. 1,200/= | 175 4st Plug (WRK)රු.750/= | රු. 1,500/= | WR 7 BC 4රු. 1,143/= |

ඉහත මිල ගණන් පරීක්ෂා කිරීමෙන් පසු කමිටුවේ තීරණය වූයේ අවම මිල ගණන් ඉදිරිපත් කර ඇති ලිතුල මොටරස්, අංක 40/3, බෝ මළුව පාර, නිවිතිගල වෙතින් රු.11,500/= බැගින් කාබටෙල්ටරයක් සහ රු. 1,200/= බැගින් ප්ලග් එකක්(එකතුව = රු. 12,700/=) මිලදී ගැනීම සුදුසු බවයි.

**III) RD 1649 ට්‍රැක්ටර් රථයේ අලුත් වැඩියාව සඳහා මිල ගණන්**

නිවිතිගල ප්‍රාදේශීය සභාවේ RD 1649 ට්‍රැක්ටර් රථයේ අලුත් වැඩියාව සඳහා මිල ගණන් 04ක් කැඳවන ලදුව ඒ අතරින් මිල ගණන් 03ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |
| --- | --- | --- | --- |
| විස්තරය | මිල්සම් ලියවන පට්ටල් වැඩපල, අංක 31, ශ්‍රී බෝධිරාජාරාම මාවත, රත්නපුර. | මංජු ගරාජ්, සිදුරුපිටිය, නිවිතිගල. | ඔසුර මෝටරස්,නො.42/16A,කොස්පැලවින්න,රත්නපුර |
| ට්‍රැක්ටර් රථයේ රෝද ගලවා ගෙවීගිය බ්‍රේක් ලයිනර් ඉවත්කර අළුත් බ්‍රේක් ලයිනර් සවිකිරීම. | රු.4,500/= | රු. 4,650/= | රු. 4,800/= |
| ගෙවීගිය බ්‍රේක් ඩ්‍රම් දෙක ලියවා පේස්කර සවිකර බ්‍රේක් සැදීම. | රු. 6,000/= | රු. 6,800/= | රු. 6,900/= |
| රියදුරු අසුන ගලවා ඉරී ඇති ෂීට් කවරය ඉවත්කර රබර් වලින් අලුත් ෂීට් කවරයක් මසා සවි කිරීම. | රු. 5,500/= |  රු. 6,000/= | රු. 6,200/= |
| බ්‍රේක් ලයිනර් සෙට් එක සැපයීම සඳහා මිල | රු. 6,500/= | රු. 7,000/= | රු. 7,200/= |
| මුළු මුදල රු. | රු. 22,500/= | රු. 24,450/= | රු. 25,100/= |

ඉහත මිල ගණන් පරීක්ෂා කිරීමෙන් පසු කමිටුවේ තීරණය වූයේ අවම මිල ගණන් ඉදිරිපත් කර ඇති මිල්සම් ලියවන පට්ටල් වැඩපල, අංක 31, ශ්‍රී බෝධිරාජාරාම මාවත, රත්නපුර වෙතින් මෙම ට්‍රැක්ටර් රථයේ අලුත් වැඩියාව සිදු කිරීම සුදුසු බවයි.

**IV) ඇලපාත ප්‍රාදේශීය සභා උප කාරයාලය සඳහා ජල ෆිල්ටරයක් මලදී ගැනීම.**

ඇලපාත ප්‍රාදේශීය සභා උප කාරයාලයේ ජල සාම්පල් පරීක්ෂා කිරීමේදී එම ජලය මිනිස් මළ සහ වෙනත් අපද්‍රව්‍ය මිශ්‍ර බව තහවුරු වීම හේතුවෙන් ඇලපාත මහජන සෞඛ්‍ය පරීක්ෂක විසින් යෝජනා කර ඇති පරිදි ජල ෆිල්ටරයක් මිලදී ගැනීම සඳහා තාක්ෂණික ඇගයීම් කමිටුව ලබා දෙන ලද පිරිවිතර අනුව මිල ගණන් 05ක් කැඳවන ලද අතර ඒ සඳහා මිල ගණන් කිසිවක් ඉදිරිපත් වී නොමැත.

මේ සඳහා නැවත දින දීරඝ කිරීම සුදුසු බවට තීරඑණය විය.

**02. ඇස්තමේන්තු ඉදිරිපත් කිරීම.**

I) නිවිතිගල ප්‍රාදේශීය සභාවේ පෙරටු කාරයාලය සංවරධනය කිරීමේ ඇස්තමේන්තුව.

නිවිතිගල ප්‍රාදේශීය සභාවේ පෙරටු කාරයාලයේ වහලයේ සිමෙන්ති තට්ටුව මේ වන විට ගැලවී යාමට පටන් ගෙන ඇති අතර වැසි දිනවල එම ස්ථානවලින් ජලය කාන්දු වී බිත්ති තෙත් වීමෙන් බිත්ති වලට ද හානි සිදු වී ඇත. මේ හේතුවෙන් කාරයාලයට පිවිසෙන එම කොටසේ ආකරෂනය නැති වී යාමට අමතරව එම කොටසේ රාජකාරී කරන ලද නිලධාරීන් ද එම ස්ථානයෙවන් ඉවත් කර කාරයාලය තුල සේවයේ යොදවා තිබීමෙන් කාරයාලය තුල ඉඩකඩ ප්‍රමාණවත් නොවීම සහ සේවය ලබාගැනීමට පැමිණෙන ජනතාව ද තම සේවය ලබා ගන්නා තෙක් මෙම පෙරටු කාරයාල කොටසේ රැදී සිටීම හේතුවෙන් අනතුරක් සිදුවීමට පවතින ඉඩකඩ වැඩි වීම යන ගැටලුකාරී තත්වයන්ට පත්ව ඇත.රාජ්‍ය වියදම් පාලනයට අදාලව නිකුත් කර ඇති ජාතික අයවැය චක්‍රලේඛ 03/2022 යටතේ සංවරධන කටයුතු සඳහා මුදල් වියදම් කිරීම සීමා කර ඇති නමුත් මෙහි පවතින අත්‍යාවශ්‍යතාව සලකා මෙම පෙරටු කාරයාල කොටස අළුත් වැඩියා කිරීම සඳහා කාරමික නිලධාරී සකස් කරන ලද රු.150,000.00 ක් වටිනා ඇස්තමේන්තුව 2022.10.18 දිනැති මුදල් කමිටුව සඳහා ඉදිරිපත් කිරීම.

අනුමැතිය ලබාදෙන ලදී.

**03. අයවැය පිළිබඳ සාකච්ඡා කිරීම.** **01) ආදායම් පිළිබඳ**

01) පොදු වෙළඳපළ කඩ කාමර ඉහළ මහල කඩ කුලිය රු. 311,400/= ලෙස බජට් කර තිබුණද මේ වරෂය තුලදී එම කඩ කාමර වැඩ නිමකර ආදායම් ලබාගත නොහැකි වීම පිළිබඳ සාකච්ඡා කරන ලද අතර එ් සඳහා ප්‍රාදේශීය සභාව මගින් ලබාදෙන ඇස්තමේන්තුව අනුව ටෙන්ඩර් කරුවන් විසින් එම කඩ කාමරවල වැඩ නිමකර ගැනීම සුදුසු බවත් එම මුදල කුලී මුදලින් අඩුකරනු ලැබිය යුතු බවත් යෝජනා විය.

02) බැනර් කටවුට් කපා ඉවත් කිරීමේදී දින 14ක් ඇතුලත නියමිත ගාස්තු ගෙවන ලෙස අදාල පුස්ගලයන් ලිපියක් මගින් දැනුවත් කළ යුතු බවත් එසේ නොගෙවන්නේ නම් එම බැනර් කටවුට් කපා ඉවත් කළ යුතු බවත් යෝජනා විය.

03) නිවිතිගල ප්‍රාදේශීය සභාව මගින් වීදි පහන් සවි කිරීම, කසළ එකතු කිරීම වැනි සේවාවන් ප්‍රදේශ රැසක් ආවරණය වන පරිදි සිදු කරන බැවින් එම සියලුම ප්‍රදේශවලින් වරිපනම් අයකරනු ලැබිය යුතු අතර එම වරිපනම් අයකරන බලප්‍රදේශ දීරඝ කිරීම සම්බන්ධව නීත්‍යානුකූලව සිදු කළ යුතු ක්‍රියාමාරග කඩිනමින් සිදු කළ යුතු බවත් යෝජනා විය.

04) අනවසර ලෙස ඉඩම් කට්ටි කර විකිණීම මගින් සභාව වෙත ලැබිය යුතු මුදල් විශෘල ප්‍රමාණයක් අහිමි වන බවත් එලෙස නොදැනුවත්ව ඉඩම් මිලදී ගැනීම මගින් ඇතිවන ප්‍රශ්න පමණක් සභාව වෙත යොමු වන බවත් දීරඝ ලෙස සාකච්ඡා කරන ලදී.ඒ සඳහා ඉදිරිපත් වූ යෝජනා පහත දැක්වේ.

I) දැනුවත් කිරීමේ කටයුතු මගින් සහ ජනතාව වැඩි වශයෙන් ගැවසෙන ස්ථානවල මෙන් ම අනවසර ලෙස ඉඩම් කට්ටි කර විකුණන ස්ථානවල ඉඩම් මිලදී ගැනීමේදී අනුගමනය කළ යුතු නිවැරදි ක්‍රියාමාරග සහ සභාව සතු බලතල පිළිබඳව සඳහන් කරන ලද දැන්වීම් ප්‍රදරශනය කිරීම මගින් පුළුල් ලෙස ජනතාව දැනුවත් කළ යුතු බව යෝජනා විය.

II) තම බල ප්‍රදේශය තුල අනවසර ලෙස ඉඩම් විකිණීම සිදු වන්නේ නම් මහජන නියෝජිතයන් විසින් සභාව සැනුවත් කළ යුතු බව.

III) පෞද්ගලික පාරවල් රෝ ඉන්වෙන්ට්‍රිෙය් පැහැදිලිව සටහන් කළ යුතු බවත් සභාවෙන් එම පාරවල් නඩත්තු නොකළ යුතු බවත් යෝජනා විය.

IV) අනවසර ලෙස ඉඩම් විකුණන පුද්ගලයන් පිළිබඳ මහේස්ත්‍රාත් අධිකරණයට කරුණු වාරතා කර එම පුද්ගලයන්ට විරුද්ධව ක්‍රියාමාරග ගත යුතු බව යෝජනා විය.

**02) නව ආදායම් උත්පාදන මාර්ග**

01) සංචාරක වෙළෙන්දන්ගෙන් ව්‍යාපාරයට අනුව සාධාරණ ලෙස ගාස්තු අය කළ යුතු බව.

02) බාහිර පුද්ගලයන් සම්බන්ධ කරගෙන විවිධ සංස්කෘතිකාංග‍, සංගීත සංදරශන, ප්‍රසංග, ප්‍රදර්ශන, නාට්‍ය ආදිය සංවිධානය කර ආදායම් මාරග සම්පාදනය කිරීම සුදුසු බවත් මූලික වශයෙන් නාට්‍යක් ප්‍රදරශනය කිරීම සුදුසු බවත් යෝජනා විය.

03) පොදු වෙළඳපළේ පවතින ඉඩ ප්‍රමාණය ප්‍රයෝජනයට ගෙන කුඩ සහ පුටු යම් ප්‍රමාණයක් සභාව මගින් ව්‍යාපාරිකයන් වෙත ලබාදී ආදායමක් ලබා ගත යුතු බව.

04) කනාදොළේ නාම පුවරුව සකස් කළ යුතු බව.

05) දැන්වීම් ඇලවීම සඳහා සුදුසු ස්ථානවල දැන්වීම් පුවරු සකස් කර දී ඒ සඳහා මුදල් අයකිරීම සුදුසු බව යෝජනා විය.

06) දැන්වීම් ප්‍රදර්ශනය කිරීමේදී සභාවේ අනුමැතිය ලබාගැනීම අනිවාරය කළ යුතු ක්‍රමවේදයක් සකස් කළ යුතු බව යෝජනා විය.

07) බිල්ඩින් ප්ලෑන් අනුමත කිරීම මගින් ලබාගන්නා ආදායම වැඩිකරගත යුතු බව.

08) මෙම ක්‍රියාමාර්ගවල ප්‍රගතිය අදාල විෂයභාර නිලධාරීන් විසින් මුදල් කමිටුව වෙත ඉදිරිපත් කළ යුතු බව.

**නිවිතිගල ප්‍රාදේශීය සභාවේ 2022 ඔක්තොම්බර් මාසයට අදාලව පැවැත්වූ මුදල් ප්‍රතිපත්ති කාරක සභා රැස්වීම 2022/10/25 දින ප.ව.1.00 ට ප්‍රාදේශීය සභා රැස්වීම් ශාලාවේදී පවත්වන ලදී.**

1. **වැහි කබා නැවත ඇණවුම් කිරීම.**

2022.02.10 දින පැවති මුදල් කමිටු තීරණය අනුව 2022 වර්ෂයේ ප්‍රසම්පාදන සැලැස්මට අනුව මිලදී ගැනීමට නියමිතව පැවති වැහි කබා 30 එකක මිල රු.1345/= බැගින් භාණ්ඩ පරීක්ෂා කර බලා 2022.02.14 දිනැති ද්‍රව්‍ය ඇණවුම මගින් චන්ද්‍රා ස්ටෝරස්,නො.107,කෙළින් වීදිය, ගොඩකවෙල වෙතින් ලබාගෙන ඇත. මේ දිනවල පවතින වැසි සහිත කාලගුණ තත්වය හේතුවෙන් ජී.අයි.ඒ. තාක්ෂණය ඔස්සේ මාරග සිතියම්ගල කරන නිලධාරීන් සඳහා ලබාදීමට තවත් වැහි කබා 15ක ප්‍රමාණයක් අවශ්‍ය බවට අදාල විෂය නිලධාරිනිය විසින් 2022.10.25 දිනැතිව ඉල්ලීම් ලිපියක් යොමු කර ඇත. ඒ් අනුව ඉහත සඳහන් මිල ගණන් යටතේ වැහි කබා 15ක් චන්ද්‍රා ස්ටෝරස්,නො.107,කෙළින් වීදිය, ගොඩකවෙල වෙතින් නැවත ඇණවුම් කිරීමට අනුමැතිය ලබාගැනීම.

සැපයුම්කරුවන් කිහිපදෙනෙකුට ලබාගත් දුරකථන ඇමතුම් අනුව වරතමානය වන විට වැහිකබා ඉතා ඉහළ මිලක් සහිත බව තහවුරු විය. ඒ අනුව එක් වැහි කබායක් රු. 1345/=ක මිලකට ලබාගැනීමට හැකිවීම ඉතා වාසිදායක වීමත් මෙම වැහිකබා කඩිනමින් ලබාදිය යුතු වීමත් සලකා වැහිකබා 15ක්

1. **අයවැය පිළිබඳ සාකච්ඡා කිරීම - 2023 වරෂය සඳහා ප්‍රතිපාදන වෙන් කිරීම.**
2. ප්‍රජා සංවරධනය
3. දරිද්‍රතාවය තුරන් කිරීම සඳහා රැකියා විරහිත තරුණ තරුණියන් ස්වයං රැකියා වෙත යොමු කිරීමේ ප්‍රජා සංවරෂන වැඩසටහන - රු.100,000/=යි.
4. සුභ සාධනික කටයුතු සඳහා
5. නිවිතිගල ප්‍රධාන කාරයාලයේ සහ ඇලපාත උප කාරයාලගයේ ආගමික හා සංස්කෘතික කටයුතු (ජනවාරි 01 වන දින පවත්වන ආගමික වැඩසටහව ද ඇතුඵව) - රු.10,000/=යි
6. වෙසක් පොහෝ දින වැඩසටහන් - රු.50,000/=යි
7. පොසොන් පොහෝ දින වැඩසටහන් - රු.20,000/=යි
8. වෙනත් ආගමික කටයුතු සඳහා - රු30,000/=යි
9. රෝගී/ අධ්‍යාපනික/ වැසිකිළි/ දුගී ආධාර සඳහා - රු.500,000/=යි
10. ස්වේච්ඡා සංවිධාන සඳහා ද්‍රව්‍යාධාර ලබාදීමට (ක්‍රීඩා/ අවමංග්‍යාධාර/ ප්‍රජා සංවිධාන) - රු.400,000/=යි
11. කාරය මණ්ඩල සුභ සාධනය සඳහා - රු.50,000/=යි
12. දහම් පාසල්වල සාසනාරක්ෂක බල මණ්ඩලය මගින් පවත්වන මාණඩලික තරඟ ජයග්‍රාහකයන් සඳහා ත්‍යාග ප්‍රධානය කිරීම වෙනුවෙන් ඇලපාත හා නිවිතිගල බලප්‍රදේශ දෙක සඳහා එක් ප්‍රදේශයක් වෙනුවෙන් රු.200,000/= බැගින් රු. 400,000/=ක් වෙන් කිරීම.
13. නිවිතිගල සහ ඇලපාත බලප්‍රදේශ දෙකෙන් අඩු ආදායම් ලාභී නිවාස නොමැති පවුල් 2ක් වෙනුවෙන් නිවාස සාදා දීම සඳහා එක් නිවසකට රු. 500,000/= බැගින් නිවාස දෙක සඳහා රු. 1,000,000/=යි (සුදුසු පවුල් 2ක් තේරීම සඳහා නිරනායක සකස් කළ යුතු බවට යෝජනා විය)
14. ආපදා කළමණාකරනය සඳහා

නිවිතිගල සහ ඇලපාත කොට්ඨාශවල හදිසි ආපදා අවස්ථාවන් සඳහා සහන සැලසීමේ කටයුතු - රු. 1,000,000/=යි

1. ගිණි අනතුරු සේවා අලුත්වැඩියා කටයුතු සඳහා - රු. 30,000/=යි
2. ප්‍රජාශාලා කටයුතු සඳහා - රු. 100,000/=යි (මැනුම් කිරීම/ පවරා ගැනිම/ ජල විදුලිය ලබා ගැනීම/ අලුත් වැඩියා කටයුතු/ දිරිගැන්වීමේ වැඩසටහන්)
3. සුසාන භූමි විෂය කටයුතු සඳහා - රු. 200,000/=යි (මැනුම් කිරීම/ පවරා ගැනිම/ මායිම් වැටවල් ගැසීම/ නාම පුවරු ගැසීම)
4. ක්‍රීඩාපිටි විෂය කටයුතු සඳහා - රු. 100,000/=යි (මැනුම් කිරීම/ පවරා ගැනිම/ මායිම් වැටවල් සැකසීම/ නාම පුවරු සැකසීම හා අලංකරණ කටයුතු)
5. නිවිතිගල සතිපොළ නඩත්තු කිරීම සඳහා - රු. 200,000/=යි
6. පළාවෙළ සතිපොළ නඩත්තු කිරීම සඳහා - රු. 50,000/=යි
7. නගර සංවරධන කටයුතු සඳහා - රු. 250,000/=යි
8. ඇලපාත උප කාරයාලය සඳහා
9. උප කාරයාලයේ ප්‍රධාන නාම පුවරුව සැකසීම - රු. 200,000/=යි
10. උප කාරයාලයේ නඩත්තු කටයුතු සඳහා - රු. 500,000/=
11. උප කාරයාලයට සේප්පුවක් මිලදී ගැනිම සඳහා - රු. 500,000/=යි
12. උප කාරයාලයේ ආයුරවේදය සඳහා ඔසු උයනක් සැකසීම - රු.100,000/=යි
13. උප කාරයාලයේ ප්‍රධාන දොර අලුත්වැඩියා කිරීම සඳහා - රු. 500,000/=යි
14. සෞණ්‍ය අංශය - නිවිතිගල
15. මාතෘ සෞඛ්‍ය සායන වැඩසටහන් - රු. 75,000/=
16. ධුමායන කටයුතු - රු. 50,000/=
17. ආහාර සාම්පල් පරික්ෂාව - රු. 50,000/=
18. බෝවන රෝග, ඩෙංගු මරධන කටයුතු, ජලභීතිකා,මී උණ, දැනුවත් කිරීම, සංග්‍රහ, බැනර් සඳහා - රු. 75,000/=
19. සෞඛ්‍ය අංශය සඳහා අවශ්‍ය ද්‍රව්‍ය ලබා ගැනීම - රු.500,000/=
20. දැනුවත් කිරීමේ වැඩසටහන් - බෝ නොවන රෝග, සංග්‍රහ, දැනුවත් කිරීම්, බැනර්, අත් පත්‍රිකා - රු. 75.000/=
21. ප්‍රතිචක්‍රීකරණය කළ නොහැකි කසල වලදැමීම සඳහා - රු. 200,000/=
22. ග්‍රාමීය කමිටු වැඩසටහන් - රු. 50,000/=
23. කොම්පෝස්ට් බඳුන්, කසල බඳුන් ලබාදිමේ වැඩසටහන් - රු. 75.000/=
24. සෞඛ්‍ය අංශය කසල වරගීකරණ වැඩසටහන්, ශ්‍රමදාන සඳහා සංග්‍රහ වියදම් - රු.75,000/=
25. ආහාර සුරක්ෂිතතා වැඩසටහන් සඳහා දැනුවත් කිරීමේ අත් පත්‍රිකා, සංග්‍රහ වියදම් - රු. 50,000/=
26. පාසල් වැඩසටහන් ක්‍රියාත්මක කිරීම,සංග්‍රහ සහ දැනුවත් කිරීමේ අත් පත්‍රිකා - රු. 50,000/=
27. ජල සාම්පල් පරීක්ෂාව සඳහා යන වියදම්,ජල සාම්පල් ලබා ගැනීමේ වැඩසටහන - රු. 30,000/=
28. කොම්පෝස්ට් අංගනය සඳහා යන වියදම - රු. 150,000/=
29. පරිසර
30. පරිසර පහසුකම් කාරක සභා පැවැත්වීමේ සංග්‍රහ වියදම්.
* ඇලපාත - රු. 9,000/= (කාරතු 3ක් සඳහා)
* නිවිතිගල - රු. 9,000/= (කාරතු 3ක් සඳහා)
1. පරිසර තාක්ෂණික කමිටුව සඳහා දීමනා ගෙවීම.

නිවිතිගල - මසකට 1ක් බැගින් නිලධාරීන් 5ක් සඳහා රු. 30,000/=යි

ඇලපාත - මසකට 1ක් බැගින් නිලධාරීන් 5ක් සඳහා රු. 30,000/=යි

1. පරිසර උපදේශණ කමිටු - ඇලපාත සහ නිවිතිගල සංග්‍රහ කටයුතු සඳහා - රු. 10,000/=යි
2. පරිසර වැඩසටහන් සඳහා වියදම්
* පැළ සංරක්ෂණ කටයුතු, රක්ෂිත ප්‍රදේශවල නොදිරන ද්‍රව්‍ය එකතු කිරීම, ශ්‍රමදාන පැවැත්වීම, ජනතාව දැනුවත් කිරීම, පරිසර සංරක්ෂණ වැඩසටහන්, පාසල් ළමුන් සැනුවත් කිරීම - රු. 100,000/=යි
* දොළොස්වල කොම්පෝස්ට් අංගනය සහිත භූමියේ මී/ කුඹුක් පැළ 10ක් සහ කොස්ලැළ සිටුවීමේ ව්‍යාපෘතිය - රු. 20,000/=යි
* ගෙවතු වගා වැඩසටහන් - රු. 30,000/=යි
* අනවසර ඉදිකිරීම් පිළිබඳ ජනතාව දැනුවත් කිරීම -රු. 100,000/=යි
* අනවසර ඉදිකිරීම් පිළිබඳ නීතිමය වැඩසටහන් සඳහා - රු. 100,000/=යි
1. ලිපිද්‍රව්‍ය සඳහා - රු. 1,000,000/=යි
2. ගමන් වියදම් සඳහා - රු. 500,000/=යි
3. නිවිතිගල සහ ඇලපාත විදුලි බිල්පත් සඳහා - රු. 522,360/=
4. නිවිතිගල සහ ඇලපාත දුරකථන බිල්පත් සඳහා - රු. 209,011.36
5. ජල බිල්පත් ( පොදු වැසිකිළිය,සතිපොළ,බස් නැවතුම්පළ,) - රු. 264,000/=යි
6. සභික ඉන්ධන දීමනා - රු. 1,440,000/=
7. සභික දුරකථන දීමනා - රු. 900.000/=
8. වෙනත් දීමනා - රු. 100,000/=
9. දෛනික වැටුප් - රු. 6.618,231.36
10. සභික දීමනා - රු. 4,500.000/=
11. සභාපතිතුමාගේ පෞද්ගලික ලේකම් - රු. 180,000/=
12. මාරග හා කාණු
* මාරග දෙපස කාණු පද්ධතිය පිරිසිදු කිරීම - රු. 1,500,000/=
* මාරග දෙපස ශුද්ධ කිරීම - රු. 300,000/=
* මාරග මැනුම් කිරීම හා ගැසට් කිරීම - රු. 1,500,000/=
1. නිදහස් ආයුරවේදයේ ඖෂධ රැගෙන ඒම සඳහා ප්‍රවාහන පහසුකම් සපයන වෑන් රථයේ කුලි ගෙවීම - රු. 96,000/=
2. නිවිතිගල සහ ඇලපාත බෙහෙත් ශාලාවන්හි වැඩසටහන් සඳහා ප්‍රතිපාදන වෙන් කිරීම.
3. නිවිතිගල ආයුරවේද බෙහෙත් ශාලාව සහ ඇලපාත සායනය සඳහා ඖෂධ ලබා ගැනීම - රු. 10,000,000/=
4. නිවිතිගල - කාන්තා දින වැඩසටහන් සඳහා - රු.15,000/=
5. ඇලපාත - කාන්තා දින වැඩසටහන් සඳහා - රු.15,000/=
6. ජංගම සායන පැවැත්වීම සඳහා - රු.240,000/=
7. දැන්වීම් පුවරු සකස් කිරීම සඳහා - රු.5,000/=
8. ඔසු පැන් ලබිදීමේ වැඩසටහන සඳහා - රු.6,000/=
9. නිවිතිගල මහජන පුස්තකාලයේ අලුත්වැඩියා කටයුතු සඳහා
10. පුස්තකාලය සඳහා දැව දොරක් සකස් කිරීම - රු.40,000/=
11. පුස්තකාලය ඉදිරිපිට කොන්ක්‍රීට් වැටෙහි තීන්ත ආලේප කිරීම - රු.40.000/=
12. පුස්තකාලය වටා පේමන්ට් එකක් ගොඩනැගීම (තුන් පැත්තකින් ආවරණය වන පරිදි) - රු.70,000/=
13. පුවත්පත් කියවීම් අංශය සකස් කිරීම - රු.10,000/=
14. පුස්තකාලය ඉදිරිපිට පාඨකයන්ට අසුන් ගැනීම සඳහා කොන්ක්‍රීට් ආසනයක් සකස් කිරීම - රු.80,000/=
15. පුස්තකාල ගොඩනැගිල්ලේ තින්ත ආලේපකිරීම - රු.150,000/=
16. නිවිතිගල මහජන පුස්තකාලයේ වාරෂික වැඩසටහන් සඳහා
17. 2023/03/08 ලෝක කාන්තා දිනය වෙනුවෙන් සිදුකරන දැනුවත් කිරීමේ වැඩසටහන - රු.30,000/=
18. අප්‍රේල් - පැහැසර බක්මහ උළෙල - රු.175,000/=
19. මැයි - පාසල් සහ විවෘත අංශයේ පාඨකයන් සඳහා වෙසක් කාඩ්පත් නිරමාණ තරඟාවලියක් පැවැත්වීම - රු.50,000/=
20. ජූනි - විවෘත අංහය යටතේ භක්ති ගීත රචනා තරඟාවලියක් පැවැත්වීම - රු.30,000/=
21. ජූනි - පාසල් සිසුන් සඳහා විෂයානුබද්ධ සම්මන්ත්‍රනයක් පැවැත්විම - රු.50,000/=
22. අගෝස්තු - පුස්තකාල පාඨකයන් අතර විවාද කරඟයක් පැවැත්වීම - රු.50,000/=
23. සැප්තැම්බර් - පොත් මිලදී ගැනීම - රු.400,000/=
24. සැප්තැම්බර් - නිවිතිගල සහ ඇාලපාත මහජන පුස්තකාල එක්ව පවත්වන පොත් ප්‍රදරශනය - 200.000/=
25. සැප්තැම්බර් - සාහිත්‍ය මාසය සඳහා විශේෂ දේශනය රු.60,000/=
26. ඔක්තොම්බර් - බැනර් ප්‍රදරහනය - රු.7,000/=
27. ඔක්තොම්බර් - ස්ටිකර් බෙදා හැරීම - රු.2.000/=
28. ඔක්තොම්බර් - අත් පත්‍රිකා - රු2,000/=
29. ඔක්තොම්බර් - කියවීමේ කඳවුර - රු.10.000/=
30. ඔක්තොම්බර් - කතන්දර පැය -රු.5,000/=
31. ඇලපාත මහජන පුස්තකාලය
32. කාන්තාදින අත්කම් නිරමාණ සඳහා - රු. 50,000/=
33. සිඟිති අවුරුදු උත්සවය සඳහා - රු. 100,000/=
34. කතන්දර පැය වැඩසටහන සඳහා - රු. 8,000/=
35. ජංගම පුස්තකාල වැඩසටහන සඳහා - රු. 15,000/=
36. වෙසක් කාඩ් නිරමාණ තරඟාවලිය සඳහා - රු. 20,000/=
37. ත්‍යාග සහ සහතිකපත් සඳහා - රු. 75.000/=
38. කලා උළෙලේ සංග්‍රහ කටයුතු සඳහා - රු. 50.00/=
39. වාරෂික පොත් මිලදි ගැනීම සඳහා - රු. 300,000/=
40. පාසල් සිසුන් සඳහා විෂයානුබද්ධ සම්මන්ත්‍රනයක් පැවැත්විම සඳහා - රු. 50,000/=
41. 2023 වරෂය සඳහා ඉන්ධන වෙනුවෙන් - රු. 900,000/=
42. වාහන අලුත්වැඩියා කිරීම
43. 104-1 - කැබ් රථ. ත්‍රී රෝද රථය හා සභාව සතු යන්ත්‍ර සූත්‍ර අළුත්වැඩියාව සහ අමතර කොටස් මිලදී ගැනිම සඳහා - රු. 800,000/=
44. 204-1 - ට්‍රැක්ටර් රථ අළුත්වැඩියා කිරිම, අමතර කොටස් මිලදී ගැනීම, තීන්ත ආලේප කිරීම සහ ටේලර් අළුත්වැඩියාව, ට්‍රැක්ටර් රථවල වහලය ගැසිම සඳහා - රු. 800,000/=
45. 304-1 – LL 7018 ටිපර් රථය අළුත්වැඩියා කිරීම සඳහා - රු. 200,000/=

SGRE 2266 කම්පැක්ටරය අළුත්වැඩියා කිරීම - රු. 200,000/=

1. 401-1 – ජල බවුසරය අළුත්වැඩියා කටයුතු සඳහා - රු. 100,000/=
2. ඉදිරිපත් වූ යෝජනා
3. අදාළ සියලුම විෂය නිලධාරීන් තමා සිදුකිරීමට අපේක්ෂා කරන වැඩසටහන් පිළිබඳ ව සවිස්තරව ක්‍රියාකාරී සැලැස්ම මගින් සභාව දැනුවත් කළ යුතු බව යෝජනා විය.
4. ට්‍රැක්ටර් රථය හැර අනෙකුත් වාහන සඳහා ඉන්ධන ලබාදීම සීමා කිරිමට අදාළව සභා තීරණයක් ලබා ගත යුතු බව යෝජනා විය.
5. නිවිතිගල ප්‍රාදේශීය සභාව සඳහා නව ගොඩනැගිල්ලක් ඉදිකිරීමේ කටයුතු වෙනුවෙන් වරතමාන මිල ගණන්වලට අනුව ඇස්තමේන්තුවක් සකස් කල යුතු බවත් එ් අනුව එහි ඉදිරි කටයුතු සිදු කිරිම සුදුසු බවත් යෝජනා විය.
6. ක්‍රීඩා සමාජ ප්‍රාදේශීය සභාවේ ලියාපදිංච් කිරිමේ ක්‍රමවේදයක් සකස් කර සභාවේ ද අනුග්‍රහය සහිතව ක්‍රීඩා කරඟ පැවැත්විය යුතු බවට යොජනා විය
7. පළාවෙල සතිපොළ නැවත ආරම්භ කර එයින් ආදායමක් ඉපයිය යුතු බව යෝජනා විය. ඒ සඳහා එක් දිනක් නොමිලේ අලෙවි පොළක් පවත්වා වෙළෙන්දන් දිරිගැන්වීම සුදුසු බවත් ඉන්පසු අතරමැදියන්ගෙන් තොරව සාදාරන මුදලකට කඩ කාමර සෘජුවම වෙළෙන්ඳන් වෙත ලබාදීමේ වැඩ පිළිවෙලක් සකස් කර ක්‍රියාත්මක කළ යුතු බවත් යෝජනා විය.
8. මාකට් එකේ වැසිකිළිය පිළිසකර කර හොඳින් නඩත්තු කර පවත්වාගෙන යා යුතු බවත් එයින් ආදායමක් ඉපයිය යුතු බවත් යොජනා විය.

නිවිතිගල ප්‍රාදේශීය සභාවේ 2022 නොවැම්බර් මාසයට අදාලව පැවැත්වූ මුදල් ප්‍රතිපත්ති කාරක සභා රැස්වීම 2022/11/02 දින ප‍ෙ.ව.10.30 ට ප්‍රාදේශීය සභා රැස්වීම් ශාලාවේදී පවත්වන ලදී.

**01. මිල ගණන් ඉදිරිපත් කිරීම**

**I) ජල ෆිල්ටරය සඳහා මිල ගණන්**

ඇලපාත ප්‍රාදේශීය සභා උප කාරයාලයේ ජල සාම්පල් පරීක්ෂා කිරීමේදී එම ජලය මිනිස් මළ සහ වෙනත් අපද්‍රව්‍ය මිශ්‍ර බව තහවුරු වීම හේතුවෙන් ඇලපාත මහජන සෞඛ්‍ය පරීක්ෂක විසින් යෝජනා කර ඇති පරිදි ජල ෆිල්ටරයක් මිලදී ගැනීම සඳහා තක්ෂණික ඇගයීම් කමිටු පිරිවිතර අනුව මිල ගණන් 05ක් කැඳවන ලදුව ඒ අතරින් මිල ගණන් 03ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |
| --- |
| ඇලපාත ප්‍රාදේශීය සභා උප කාරයාලය සඳහා ජල ෆිල්ටරයක් මිලදී ගැනීම සඳහා ඉදිරිපත් වූ මිල ගණන් පිළිබඳ විස්තර |
| Best Life International (Pvt) Ltd, 343, Horana Road, Alubomulla, Panadura. | Machine Features – Type of water purifier – storage type, Storage Capacity – 18 Litres, Installation – wall mounting , Power on, Purification process and tank auto fill, membrane life enhancer free preventive maintenance service. Remove turbidity, chlorine inorganics like calcium – magnesium and a wide range of hazardous organice like pesticides and THMSMethads of Purification – Number of purification stages – 7 stages, pre filter cartridge, sediment filter, p[re activated carbon filter, RO membrane 100GPD post carbon,cartridge,alkaline,antioxident mionaral,UF filter.Exteriort fieatures – Material of body food grade materialPower Requirement – Input voltage 100-250V AC/50HzInput water pressure – 0.3kg/5q.cm to 3kg/sq.cm, Demensions (LxWxH) 9mm) 450x275x707,Gross weright 10.5kg\*(Aprox) Free Installation, warranty and after sales service 1yearAqua Extrema RO water purifier (100GPD) – Amount – Rs.88,000/=  |
| Ranco Marketing Service, No.109, Tract 15, Pahala Maragaha wewa, Rajanganaya. | * Valtage : AC110-240V, 50-60 Hz
* Power rating : 75w
* Operating pressure : max.116psi (8bar)
* Max.pure water production 0.22 gpm (1.0lpm)
* RO permeate capacity @ 41o F (5oC) : 0.09gpm (20 l/h)
* Incoming dynamic pressure @ at max. flow 8.7-50 psi (0.6-3.5 bar)
* Min . Flow requirement @ min . dynamic pressure of inlet water connection 0.88 gpm (200 l/h)
* pH max . 8.0
* Price – 115,000/=
 |
| Sun max solar solution, President school juntion, New town, Embilipitiya. | * RO water matching – Aqua, Extrema water purifier system
* System features – 18 Liters tank, wall mounting, 7 step purification, Food grade materials, Free service and maintains, Input voltage 180V – 250V Ac 50Hz
* Warranty – 01 years service and maintains
* Delivery – Free delivery and installation
* Price – Rs. 110,900/=
 |

 ඉහත සඳහන් මිල ගණන් පරීක්ෂා කිරිමෙන් අනතුරුව කමිටුවේ තීරණය වූයේ තාක්ෂණික ඇගයීම් කමිටු නිරදේශ අනුව මෙහි ඉදිරි කටයුතු සිදු කිරීම සුදුසු බවයි.

**II) RD 5105 ට්‍රැක්ටර් රථයේ අලුත් වැඩියාව සඳහා මිල ගණන්**

නිවිතිගල ප්‍රාදේශීය සභාවේ RD 5105 ට්‍රැක්ටර් රථයේ අලුත් වැඩියාව සඳහා මිල ගණන් 04ක් කැඳවන ලදුව ඒ අතරින් මිල ගණන් 03ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |
| --- | --- | --- | --- |
| විස්තරය | මිල්සම් ලියවන පට්ටල් වැඩපල, අංක 31, ශ්‍රී බෝධිරාජාරාම මාවත, රත්නපුර. | මංජු ගරාජ්, සිදුරුපිටිය, නිවිතිගල. | ඔසුර මෝටරස්,නො.42/16A,කොස්පැලවින්න,රත්නපුර |
| 1. ගෙවීගිය ටයරෝඩ්, බෝල ජොයින්ට් අළුත්වැඩියා කර සවි කිරීම.
 | රු. 10,000/= | රු. 10,700/= | රු. 10,250/= |
| 1. ගෙවීගිය හිච් කොක්ක පිරවීම.
 | රු. 2,500/= | රු. 3,100/= | රු.3,000/= |
| 1. සයිඩ් කණ්ණාඩියක් සපයා සවි කිරීම.
 | රු. 1,200/= | රු. 1,450/= | රු. 1,500/= |
| 1. මුළු මුදල රු.
 | රු. 13,700/= | රු. 15,250/= | රු. 14,750/= |

ඉහත මිල ගණන් පරීක්ෂා කිරීමෙන් පසු කමිටුවේ තීරණය වූයේ අවම මිල ගණන් ඉදිරිපත් කර ඇතිමිල්සම් ලියවන පට්ටල් වැඩපල, අංක 31, ශ්‍රී බෝධිරාජාරාම මාවත, රත්නපුර වෙතින් RD 5105 ට්‍රැක්ටර් රථයේ අලුත් වැඩියා කටයුතු සිදු කිරීම සුදුසු බවයි.

**III) නිවිතිගල ප්‍රාදේශීය සභාවේ 250 – 0584 කැබ් රථය සඳහා ටයර් මිළදී ගැනීම.**

නිවිතිගල ප්‍රාදේශීය සභාවේ 250 – 0584 කැබ් රථය සඳහා ටයර් මිළදී ගැනීම වෙනුවෙන් මිල ගණන් 06ක් කැඳවන ලදුව ඒ අතරින් මිල ගණන් 3ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |
| --- | --- |
| මිල ගණන් ඉදිරිපත් වී ඇති ආයතන | 250 – 0584 කැබ් රථය සඳහා LT 235/ 75 R 15 104/10/15 ප්‍රමාණයේ ටයර් 4ක් සඳහා ඉදිරිලත් වී ඇති මිල ගණන් |
| PERERA SERVICE (PVT) LTD, 773/1, New Kandy Rd, Malabe. | 235/75 – 15 Petlas Turkey 1 year WarrantyWe have only 4 TyresUnit price wබith vat – Rs. 61.500/= |
| INDRA MOTOR SPARES (PVT) LTD, No. 43, D.S. Senanayake Vidiya, Kandy. | LT 235/75RBrand – SonaMade – TaiwanAmount – 83,000/= |
| ANURA TYRE (PVT) LTD, 27, Kalawana Road, Nivithigala. | * 235/75 R 15 Kepsen at (china),මිල රු. 60.700/=, වගකිම් කාලය වසර 1 ½ යි. ධාවනය කළ හැකි km ගණන - 40,000 km
* 235/75 R 15 Petlas (turkey), මිල රු.61,200/=, වගකීම - වසර 1යි, ධාවනය කළ හැකි km ගණන - 30,000 km
* 235/75 R 15 ceat at (Sri lanka), මිල රු. 55,800/=, වගකීම - වසර 1යි,ධාවනය කළ හැකි km ගණන - 25,000 km (මෙම km ගණන වාහනයේ තත්වය මත වෙනස් විය හැක)
* සවිකිරීමේ ගාස්තු අය නොකෙරේ, විශේෂ වට්ටමක් මත එලයිමන්ට් පහසුකම් ලබාදේ, ප්‍රවාහන පහසුකම් නොමිලේ ලබාදේ.
 |

ඉහත මිල ගණන් පරීක්ෂා කිරීමෙන් පසු කමිටුවේ තීරණය වූයේ ඉදිරිපත් වී ඇති මිල ගණන් අතරින් වැඩි km ප්‍රමාණයක් ධාවනය කළ හැකි (40,000 km) 235/75 R 15 ප්‍රමාණයේ Kepsen at (china) ටයර් 4ක් වසර 1 ½ක වගකීම සහිතව අනුර ටයර් (පුද්) සමාගම, 37, කලවාන පාර, නිවිතිගල වෙතින් මිලදී ගැනීම සුදුසු බවයි.

සවි කිරීමේ ගාස්තු අය නොකිරීම, විශේෂ වට්ටමක් මත එලයිමන්ට් පහසුකම් ලබාදීම සහ නොමිලේ ප්‍රවාහන පහසුකම් සපයා දීම යන කරුණු ද සැලකිල්ලට ගැනීම සිදු විය.

**IV) නිවිතිගල ප්‍රාදේශීය සභාවේ LL 7018 ටිපර් රථයේ තට්ටුව අලුත්වැඩියා කිරීම සඳහා මිල ගණන්**

නිවිතිගල ප්‍රාදේශීය සභාවේ LL 7018 ටිපර් රථයේ තට්ටුව අලුත්වැඩියා කිරීම සඳහා 1.යුරංග ඉංජිනියරස්, පන්සල අසල, රත්නපුර පාර, දෑල 2.මංජු ගරාජ්. සිදුරුපිටිය, නිවිතිගල 3.ඉන්ද්‍රා ට්‍රේඩරස් (පුද්) සමාගම, අංක 175, කටුගස්තොට පාර, මහනුවර 4. JSB ට්‍රේඩිං (පුද්) සමාගම, 1566/2E/2, සිරිමල්වත්ත, කොට්ටාව, පන්නිපිටිය 5.U.A. ඉසුරු ප්‍රියංකර බණ්ඩාර, ඔසුර මෝටර්ස්, නො. 42/16A, කොස්පැලවින්න, රත්නපුර 6.මිල්සම් ලිටවන පට්ටල් වැඩපල, ශ්‍රී බෝධිරාජාරාම මාවත, රත්නපුර 7.ජගත් ඔටෝ ජෙන්ට්, නො.71, සිදුරුපිටිය, නිවිතිගල සහ 8.Edirisinghe Brothers (pvt) Ltd, No.567, Prine of weales Avenue, Colombo 14 යන ආයතනවලින් මිල ගණන් 08ක් කැඳවන ලද අතර ඒ සඳහා කිසිඳු මිල ගණනක් ඉදිරිපත් වී නොමැත.

LL 7018 ටිපර් රථයේ තට්ටුව අලුත්වැඩියා කිරීම සඳහා ඉහත සඳහන් ආයතන කිසිවක් මිල ගණන් ඉදිරිපත් කර නොමැති බැවින් වෙනත් සේවා සැපයුම්කරුවන් වෙතින් නැවත මිල ගණන් කැඳවිය යුතු බවට කමිටුව තීරණය කරන ලදී.

**V) දෑල පාලමේ ලයිට් කුළුණු සවි කිරීම සඳහා අවශ්‍ය ද්‍රව්‍ය මිලදී ගැනීම වෙනුවෙන් මිල ගණන්**

නිවිතිගල රත්නපුර ප්‍රධාන මාරගයේ ඇති දෑල පාලමේ ලයිට් කුළුණු සවි කිරීම සඳහා අවශ්‍ය ද්‍රව්‍ය මිලදී ගැනීම වෙනුවෙන් මිල ගණන් 05ක් කැඳවන ලදුව ඒ අතරින් මිල ගණන් 2ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |
| --- | --- | --- |
| අවශ්‍ය ද්‍රව්‍ය | කුමාරසිරි සිටෝරස්, නො.57/1, කලවාන පාර, නිවිතිගල. | විජිත ස්ටෝරස් (පුද්) සමාගම, නො.13,15, කලවාන පාර, නිවිතිගල. |
| මේන් ස්විච් - 01යි | එකක මිල රු. 2050/= | එකක මිල රු. 1935/= (orange – Alpha)රු. 2907/= (Sigma) |
| 15A 100m වයර් රෝල් (ඇම්පියර් 15 - මීටර්100 වයර් රෝල්) - 01යි | රු. 30,500/= | 7/0.53රු. 31,230/= |
| ½” L Bow - 05යි | රු. 80/= | ½ “ Bendරු. 65/= |
| ½” T Shoket - 04යි | රු. 90/= | රු. 20/= |
| ½” Shoket - 08යි | රු. 80/= | රු. 26/= |
| කළු සෙලෝටේප් (පළල? - අඟල් ප්‍රමාණය සඳහන් කරන්න) - 02යි | 1” - රු. 85/= | ½ “ - රු. 175/= |

මෙම මිල ගණන් පරීක්ෂා කිරීමෙන් අනතුරුව කමිටුවේ තිරණය වූයේ මෙම උපාංග නිවිතිගල ප්‍රාදේශීය සභාවේ විදුලි කාරමික ශිල්පි මගින් පරීක්ෂා කර බලා සුදුසු තත්වයේ උපාංග මිලදී ගත යුතු බවයි.

**VI) නිවිතිගල මහජන පුස්තකාලයේ ළමා උද්‍යානයේ සෙල්ලම් උපකරණ අලුත්වැඩියා කිරීම සඳහා අවශ්‍ය ද්‍රව්‍ය වෙනුවෙන් මිල ගණන්**

නිවිතිගල මහජන පුස්තකාලයේ ළමා උද්‍යානයේ සෙල්ලම් උපකරණ අලුත්වැඩියා කිරීම සඳහා අවශ්‍ය ද්‍රව්‍ය මිලදී ගැනීම වෙනුවෙන් මිල ගණන් 09ක් කැඳවන ලදුව ඒ අතරින් මිල ගණන් 2ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |
| --- | --- | --- |
| අවශ්‍ය ද්‍රව්‍ය | කුමාරසිරි ස්ටෝරස්, නො.57/1, කලවාන පාර, නිවිතිගල. | විජිත ස්ටෝරස් (පුද්) සමාගම, නො.13,15, කලවාන පාර, නිවිතිගල. |
| ඇන්ටිකොරෝසිව් පෙන්ට් - ලීටර් 2  | ලීටර් 1ක් රු. 2.700/= | 1L කළු - 1,200/=1L රතු - 2,780/= |
| එනමල් පේන්ට් - ලිටර් 6ක්(වර්ණ 2කින් ලීටර් 3 බැගින් ලබාගත යුතු බැවින් ඔබට සැපයිය හැකි වරණ කිහිපයක් සඳහන් කරන්න (සුදු,කළු,නිල්,කහ) | සැපයිය හැකි වරණ - සුදු, කළු, රතු, නිල්, කහ, තැඹිලි, දුඹුරු, දම්, කොළමිල රු. 2,900/= (ලීටර් 1ක්) | 1L - රු. 3,312/= |
| කුඹුක් ලැලි - වරග අඩි 9ක් | - | - |
| කුඹුක් ලී පටි - අඩි 6යේ කෑලි 6ක් | - | - |

මෙම මිල ගණන් පරීක්ෂා කිරීමෙන් පසු අවම මිල ගණන් අනුව කළු පැහැති ඇන්ටිකොරෝසිවි පේන්ට් ලීටර් 2ක් විජිත ස්ටෝරස් (පුද්) සමාගම, නො.13,15, කලවාන පාර, නිවිතිගල වෙතින් ලිටරයක් රු. 1,200/= බැගින් රු. 2,400/=ක මිලකට මිලදී ගැනීමටත්, එනමල් පේන්ට් ලීටර් 6ක් සුදුසු වරණයන්ගෙන් ලීටරය රු. 2,900/= බැගින් මුළු මුදල රු. 17,400/=ක මිලකට කුමාරසිරි ස්ටෝරස්, නො.57/1, කලවාන පාර, නිවිතිගල වෙතින් සහ මිල ගණන් ලැබී නොමැති කුඹුක් ලැලි - වරග අඩි 9, කුඹුක් ලී පටි - අඩි හයේ කෑලි 6 දැව සංස්ථාවෙන් මිලදී ගැනීමටත් කමිටුව තීරණය කරන ලදී.

**VII) ඝනකමින් වැඩි කළු ඉටි රෙදි මීටර් 10ක් මිලදී ගැනීම සඳහා මිල ගණන්**

නිවිතිගල ප්‍රාදේශීය සභාවට අයත් දොළොස්වල කොම්පෝස්ට් අංගනයේ කසළ අට්ටි ගැසීමේ කාරයය සඳහා අවශ්‍ය වන ඝනකමින් වැඩි කළු ඉටිරෙදි මීටර් 10ක් මිලදී ගැනීම වෙනුවෙන් මිල ගණන් 04ක් කැඳවන ලදුව ඒ අතරින් මිල ගණන් 01ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |
| --- | --- |
| අවශ්‍ය ද්‍රව්‍ය | කුමාරසිරි ස්ටෝරස්, නො.57/1, කලවාන පාර, නිවිතිගල. |
| ඝනකමින් වැඩි කළු ඉටිරෙදි මීටර් 10ක් | කිලෝ 1ක් සඳහා මිල - රු.400/=සම්පූරණ මිල - රු. 4,000/= |

ඝනකමින් වැඩි කළු ඉටිරෙදි සඳහා මිල ගණන් කැඳවු අනෙකුත් ආයතන මගින් මිල ගණන් ඉදිරිපත් කර නොමැති නිසාත් දොළොස්වල කසළ අංගනයේ කසළ අට්ටි ගැසීම සඳහා ඉටිරෙදි අත්‍යවශ්‍ය වන නිසාත් කුමාරසිරි ස්ටෝරස්, නො.57/1, කලවාන පාර, නිවිතිගල වෙතින් කළු ඉටිරෙදි කිලෝ 1ක් රු.400/= බැගින් කිලෝ 10ක් මිලදී ගැනීම සුදුසු බව කමිටුව තීරණය කරන ලදී.

**VIII) සෞඛ්‍ය කම්කරුවන් සඳහා අවශ්‍ය ග්ලවුස් වෙනුවෙන් මිල ගණන්**

නිවිතිගල ප්‍රාදේශීය සභාවේ සෞඛ්‍ය කම්කරුවන් සඳහා අවශ්‍ය ග්ලවුස් ජෝඩු 100ක් මිලදී ගැනීම සඳහා මිල ගණන් 06ක් කැඳවන ලදුව ඒ අතරින් මිල ගණන් 2ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |
| --- | --- | --- |
| අවශ්‍ය ද්‍රව්‍ය | රංජිත් කෝණාර, චන්ද්‍රා ස්ටෝරස්, නො.107, කෙළීන් වීදිය, ගොඩකවෙල. | කුමාරසිරි සිටෝරස්, නො.57/1, කලවාන පාර, නිවිතිගල. |
| ග්ලවුස් ජෝඩු 100ක් මිලදී ගැනීම සඳහා මිල ගණන් | රබර් සහ රෙදි මිශ්‍ර ඩොට් සහිත ලුවාලා 325/= x 100 = රු.32,500/=(ප්‍රවාහනය නොමිලේ) | රෙදි රබර් මිශ්‍ර ග්ලවුස් No. 01260/= x 100 = රු. 26,000/=රෙදි රබර් මිශ්‍ර ග්ලවුස් No. 02190/= x 100 = රු.19,000/=(නිවිතිගල ප්‍රාෙද්ශීය සභාව දක්වා ප්‍රවාහනය සහිතව) |

මෙම මිල ගණන් පරීක්ෂා කිරීමෙන් පසුව කමිටුවේ තීරණය වූයේ මහජන සෞඛ්‍ය පරීක්ෂකතුමා වෙතින් සාම්පල් පරීක්ෂා කර බලා සුදුසු තත්වයේ ග්ලවුස් මිලදී ගත යුතු බවයි.

**02. වෙනත් තීරණ**

ජනතා හිතකාමී කාරයක්ෂම සේවාවක් වෙනුවෙන් මහජන සේවා අඛණ්ඩව පවත්වාගෙන යාම මැයින් රාජ්‍ය පරිපාලන ස්වදේශ කටයුතු , පළාත් සභා හා පළාත් පාලන අමාත්‍යාංශ ලේකම්ගේ PL/7/10/7 තාව අංක දරණ 2022/09/27 දිනැති ලිපිය මගින් පළාත් පාලන ආයතන විසින් පොදු මහජනතාව වෙත සපයනු ලබන සේවා වෙනුවෙන් රැස් කරනු ලබන බදු මුදල්, බලපත්‍ර ගාස්තු සහ වරිපනම් වැනි ආදායම් උපයෝගී කර ගනිමින් එම ප්‍රදේශවල වරෂාවෙන් සහ ජල ගැලීම්වලින් හානියට පත් මාර්ග පිළිසකර කිරිමේ වැඩපිළිවෙලක් සකස් කරන ලෙස දන්වා ඇත.

ඒ අනුව මේ වන විට බල ප්‍රදේශයේ අධික වර්ෂාව හා ජල ගැලීම් හේතුවෙන් හානියට පත්ව මේ වන විට ගමනාගමනය පවා ඉතා අපහසු තත්වයේ පවතින ඉතා කඩිනමින් සංවරධනය කළ යුතු මාරග මේ යටතේ කා.නි. පරීක්ෂාකර කඩිනමින් ඇස්තමේන්තු සකස් කර අළුත් වැඩියා කිරීමටත් ඒ සඳහා වන ගෙවීම් කිරීමටත් කමිටුව තීරණය කරන ලදී.

**5.2 ගරු මන්ත්‍රී චමින්ද කුමාර මහතාගේ යෝජනා**

1. පෑබොටුව හන්දියේ සිට උඩ දෙල්වල දක්වා දිවෙන පළාත් මාර්ග අමාත්‍යාංශයට අයත් මාර්ගයේ තැනින් තැන වළවල් හෑරී ගමනාගමනය ඉතා අපහසු වී ඇත.මෑතකදී එම මාර්ගය ප්‍රිමික්ස් යොදා සකස් කළත් මේ වන විට එම කොටස් ගැලවී ගොස් ඇත.එම නිසා කඩිනමින් මෙම මාර්ගය පිළිසකර කිරීම සඳහා කටයුතු කිරීම සුදුසු බවට වන යෝජනාව ගරු මන්ත්‍රී චමින්ද කුමාර මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී මේ පිළිබඳව පළාත් මාර්ග අමාත්‍යාංශය වෙත ලිඛිතව දැනුවත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. දෙල්වල ග්‍රාමීය රෝහලේ ඉදිකරන ලද නව ගොඩනැගිල්ලේ ඉදිකිරීම් කටයුතු මේ වන විට අවසන් කර ඇත.නමුත් දිවා කාලයේ වෛද්‍යවරයෙකු සිටියත් රාත්‍රී කාලයේ සේවය කිරීමට ස්ථීර වෛද්‍යවරයෙකු නොමැති නිසා රාත්‍රී කාලයේදී හදිසි රෝගී අවස්ථාවකදී ජනතාවට දැඩි අසරණ තත්වයට පත්වීමට සිදුවී ඇත.එවැනි අවස්ථාවක රෝගියෙකු වතුපිටිය රෝහල වෙත රැගෙන ආ යුතු බැවින් දැඩි අවදානම් තත්වයකට මුහුණ දීමට සිදුවේ.එබැවින් දෙල්වල රෝහල වෙත ස්ථීර වෛද්‍යවරයෙකු ලබා දෙන ලෙස අදාල බලධාරීන් දැනුවත් කිරීම සුදුසු බවට ගරු මන්ත්‍රී චමින්ද කුමාර මහතා විසින් කරන ලද යෝජනාව ගරු මන්ත්‍රී සුසාන්ත රූපසිංහ මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී සෞඛ්‍ය අමාත්‍යාංශය වෙත ඒ පිළිබඳව ලිඛිත දැනුවත් කිරීමක් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය

(05) හදිසි යෝජනා-නැත

 (06) මුදල් ප්‍රතිපත්ති කාරක සභා වාර්තාව-2022.10.11 වන දින පැවැත් වූ මුදල් ප්‍රතිපත්ති කාරක සභා වාර්තා සභාවට ඉදිරිපත් කිරීම-

 2022.10.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ඉහත සඳහන් මුදල් ප්‍රතිපත්ති කාරක සභා වාර්තා මෙම සභා වාර්තාවේ කොටසක් වශයෙන් පිළිගෙන සභාගත කරන ලදී**.**

(07) ආදායම් ප්‍රගති වාර්තාව -සැප්තැම්බර් 2022

2022.10.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් ප්‍රගති වාර්තාව- සැප්තැම්බර් 2022 සභා වාර්තාවේ කොටසක් වශයෙන් පිළිගෙන සභාගත කරන ලදී.

(08) ආදායම් හා වියදම් වාර්තාව- සැප්තැම්බරු 2022

2022.10.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් හා වියදම් වාර්තාව - සැප්තැම්බර් 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(09) ප්‍රා ස 14 හා ප්‍රා ස 16- සැප්තැම්බර් 2022

2022.10.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ප්‍රාස14 සහ ප්‍රාස 16 - සැප්තැම්බර් 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(10) වියදම් විශ්ලේෂණ වාර්තාව-සැප්තැම්බර් 2022

2022.10.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති වියදම්

විශ්ලේෂණ වාර්තාව-සැප්තැම්බර් 2022 මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(11) විගණන හා කළමනාකරණ කමිටු වාර්තාව-2022/07/28

2022.10.18 වන දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති විගණන හා කළමනාකරණ කමිටු වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(12) වෙනත් කාරණා-සභිකයන්ගේ අදහස් දැක්වීම

1. **ගරු මන්ත්‍රී නීතා එක්නැලිගොඩ මහත්මිය**

ඇලපාත ප්‍රදේශයේ MOH එකේ සිට ගොවිජන සේවා දෙපාර්තමේන්තුව දක්වා වු රාජ්‍ය ආයතන වල සහ පාසල් දෙකේම ජලය බීමට නුසුදුසු බව සෞඛ්‍ය වෛද්‍ය නිලධාරී කාර්යාලයෙන් දැනුවත් කර ඇත.එය ප්‍රදේශයේ විශාල ගැටළුවක් වී ඇත.මේ සම්බන්ධයෙන් විසඳුමක් ලෙස සුදුසු ජල යෝජනා ක්‍රමයක් ඇතිකරන ලෙස අදාල බලධාරීන් දැනුවත් කරනලෙස ගරු සභාපතිතුමාගෙන් ඉල්ලා සිටිනවා.කණාදොල ප්‍රදේශයේ සිටම අනවසර කඩ රාශියක් මේ වන විට පවත්වාගෙන යනවා.බලපත්‍ර ගෙවලා කඩ කරන අය ඒ ගැන සභාවට චෝදනා කරනවා.ඒ සම්බන්ධයෙනුත් කඩිනමින් ක්‍රියාමාර්ගයක් ගන්නා ලෙසත් ඔබතුමාගෙන් ඉල්ලා සිටිනවා.

1. **ගරු මන්ත්‍රී ලෝහිත වේරගම මහතා**

ඇලපාත ප්‍රදේශය තුළ අනවසර බැනර් කටවුට් ඉවත් කිරීම වසම් සියල්ලේම සිදුකරනවා නම් වඩාත් සුදුසුයි.

1. **ගරු මන්ත්‍රී ශාන්තසේනා රත්නායක මහතා**

දිමියාව හන්දියේ දෙපස ඉදිකර ඇති ගොඩනැගිලි නිසා වර්ෂා දිනවල එම මාර්ගය අඩි 100ක් පමණ සම්පුර්ණයෙන් ජලයෙන් යටවෙනවා.අළුතින් පාර හදනකොට පාර ඉසසුණා.ඒ නිසා තමයි මෙහෙම වෙන්නේ.පාසල් දරුවනුත් වතුරේ බැහැලා තමයි එතනින් යන්නේ.මේ සම්බන්ධයෙන් වගකිව යුතු මොකක් හරි ආයතනයකට මේ පිළිබඳව දැනුවත් කරනවා නම් හොඳයි.පේරේ ඇල සම්පුර්ණයෙන් දැන් ගොඩවෙලා.ඇළ සුද්ධ කරන්න වෙලා තියෙනවා.ඒ පිළිබඳව කෘෂිකර්ම අමාත්‍යාංශය දැනුවත් කළා නම් හොඳයි.මේ අපේ අවසාන රැස්වීමද කියලා දන්නේ නැහැ.යන්න කලින් මෙහෙමවත් සේවයක් ජනතාවට කළා නම් හොඳයි.නැවත දේශපාලනය කරන්න කිසිදු අදහසක් නැහැ.මෙහෙම දෙයක් වෙනවා නම් මේ වගේ තැනකට එන්න හිතන්නෙවත් නැහැ.සියළු දෙනාටම තෙරුවන් සරණයි.

1. **ගරු මන්ත්‍රී ආර් ඒ වසන්ත මහතා**

අද මට රෝහලට යන්න සිදුවු නිසා පැමිණිමට ප්‍රමාද වුණා.ගියවර කතාකරපු නිවිතිගල ප්‍රාදේශිය සභාවේ සංවර්ධන ගිණුමේ ඇති මුදල් වලින් ස්ථීර තැම්පතුවක් ආරම්භ කිරීම සම්බන්ධ යෝජනාව ගරු සභාවේ සම්මත වූවද ඒ සම්බන්ධ වාර්තාවක් අද දින ගරු සභාව වෙත යොමුකළාද යන්න ගරු සභාපතිතුමාගෙන් විමසීමක් කරන ලදි.තවද සංවර්ධන ගිණූමේ ඇති මුදල් එලෙස භාවිතා කිරීම රීති වලට යටත්ද යන්න විමසීමක් කරන ලදි.ඒ අනුව ඒ සම්බන්ධ වගකීමෙන් තමා නිදසහස් කරන ලෙසත් එතුමා සඳහන් කරන ලදි.

1. **ගරු මන්ත්‍රී සුරේෂ් කාන්ත් මහතා**

වර්තමාන රටේ පවතින තත්වය හේතුකොට ගෙන ප්‍රධාන කාරණා තුනක් නිසා දරුවන් පාසල් නොයන බව අනාවරණය වී තිබෙනවා. ආහාර සපයා ගැනීමේ ගැටළුව,ප්‍රවාහන පහසුකම් සම්බන්ධ ගැටළු සහ පාසල් උපකරණ වල මිල ඉහළ යාම තමයි ප්‍රධාන හේතු විදිහට දක්වලා තියෙන්නේ.දරුවන් පාසල් යැවීම සම්බන්ධ ගැටළු වතුකරයේ ජනතාවට දැඩි ලෙස බලපාලා තියෙනවා.බොහෝම දුෂ්කර ජීවිතයක් තමයි ඔවුන් ගතකරන්නේ.පසුගියදා ඉදිරිපත් කළ අයවැයේත් වතුකරයේ ජනතාව වෙනුවෙන් කිසිදු සහනයක් ලබා දීලා නැහැ.ඒ පිළිබඳව පාර්ලිමේන්තු මන්ත්‍රී මනෝ ගනේෂන් මහතා අතිගරු ජනාධිපතිතුමා සමග සාකච්ඡා කළා.අයවැය දෙවන වර කියවීමේදීවත් ඒ යෝජනා ඇතුළත් වෙයි කියලා අපේක්ෂා කරනවා.අනාතයේදී රට භාරගන්න සිටින දරුවන්ගේ අධ්‍යාපනික මට්ටම ගැන රජය විශේෂ අවධානය යොමු කළ යුතුය.මාසේ අන්තිමට රු.15000 ක් ගන්න වතුකරයේ දෙමාපියන්ට දරුවන්ට කන්න දෙනවද පාසල් යවනවද කියලා හිතාගන්න බැහැ.වතු ජනතාවට ඉදිරියේදී සහනයක් සැලසීමට හැකි යම් ක්‍රියාමාර්ගයක් රජය විසින් ගනු ලබනවා නම් එය දරුවන්ගේ අනාගතය වඩාත් සුදුසු වේ යැයි මම අපේක්ෂා කරනවා.

1. **ගරු මන්ත්‍රී චමින්ද කුමාර මහතා**

දෙල්වලකන්ද දක්වා දිවෙන ලංගම බස්රථය අවසන් ගමන්වාරය දෙල්වලින් හරවනවා.අවුරුදු14 ක ගැහැණු දරුවෙක් එනැනින් බස්සවලා බස් එක හරවනවා.ඒක කොයිතරම් අනාරක්ෂිතද.මෙහෙම කරන්නේ එයාලගේ වාසියට.උඩ දෙල්වල ගියා කියලා සටහන් කරලා ඩීසල් ටික අදිනවා වෙන්න පුළුවන්.සභාපතිතුම මේ ගැන ඩිපෝ අධිකාරිය දැනුවත් කරන්න.අපේ සභාපතිතුමා ජනතාවගේ ගැටළුවක් ගැන කතාකරද්දි එසැණින් අදාල බලධාරීන් වෙත කතාකරලා ඒවා විසඳුලා දුන්නා.සමහර මන්ත්‍රීවරු මේක අදහස් දැක්වීමක්.මේක යෝජනාවක් කියලා බෙදලා කටයුතු කරනවා.මම කියන්නේ ජනතාවගේ ප්‍රශ්න.ඒ නිසා කොහොම හරි ඒවා විසඳෙන්නයි ඕනි.ගිය පාර ස්ථීර තැම්පතුවක් දාන යෝජනාවේදී කට්ටිය විවිධ කතා කිව්වා.රැස්වීම 1.30 වෙනකම් තිබ්බා.අපේ සභාපතිතුමා හිටියා නම් 12.30 ට සභාව ඉවරයි.පසුගිය සභා වාරයකදී මා විසින් කරන ලද අදහස් දැක්වීමේදී උඩ දෙල්වල ප්‍රදේශය සඳහා වෙනම ගොවි සමිතියක් පිහිටුවීම ගැන කතා කළා.ඒකට අදාල ඉල්ලීම සභාව විසින් ගොවිජන සේවා කාර්යාලයට යොමුකරලා තිබ්බා.කියන්න සතුටුයි අපි පසුගිය දිනක ඉතා සාර්ථක ලෙස ගොවි සමිතියක් පිහිටුවන්න කටයුතු කළා.ඒ සම්බන්ධයෙන් ගරු සභාපතිතුමා ඇතුළු සියළු දෙනාටම මම ස්තුතිවන්ත වෙනවා.ඒකයි මන් කියන්නේ අපි ලියුමක් දානවා වගේ නෙමෙයි සභාපතිතුමාගේ ලියුමකට හොඳ වටිනාකමක් තියෙනවා.මම නම් කියන්නේ සභාපතිතුමා දිගටම අපිත් එක්ක ඉන්න ඕනි.මගේ සහයෝගය හැමදාම ඔබතුමාට තියෙනවා.

1. **ගරු උප සභාපති විජිත වැරණියගොඩ මහතා**

පලාවෙල පොළ අපි නැවත ආරම්භ කරන්නයි යන්නේ.ඒ සම්බන්ධයෙන් සාකච්ඡා කරන්න ගරු මන්ත්‍රීවරුන්ට අපි රැස්වීමක් කැඳවලා තිබුනා.ඒත් සහභාගි වුණේ සීමිත පිරිසක් විතරයි.පොළ පටන් අරන් ඒක පවත්වාගෙන යාම තමයි වැදගත්.ප්‍රදේශය තුළ සහ ප්‍රදේශයෙන් පිටත වෙළඳුන් සහභාගි කරවා ගෙන හොඳන් පොළ පවත්වාගෙන යාම තමයි අරමුණ.ගරු චමින්ද මන්ත්‍රීතුමා පොඩි දෙයක් කියන්න ඕනි.සභාපතිතුමාගේ පාලන ක්‍රමය වෙනස්.මගේ පාලන ක්‍රමය වෙනස්.ඉතින් මම එදා කලේ රීති අනුව කටයුතු කරන එක.නැතුව මට මෙතන ඉන්න හැමෝම එකවගේ.වෙනසක් නැහැ.

1. **ගරු මන්ත්‍රීනි නිශාන්ති ප්‍රියදර්ශනී මහත්මිය**

පලාවෙලට පොළට සම්බන්ධ වන ස්වයං රැකියාලාභින් සමහර අය තාම රෙජිස්ට්‍ර් වෙලා නැහැ.මේ මාස දෙකේ පමණක් ඔවුන්ට එලෙස පලාවෙල පොළට සම්බන්ධ වෙන්න අවස්ථාව දෙන්න කියලා ඉල්ලා සිටිනවා.

1. **ගරු මන්ත්‍රීනි චම්පිකා මදුමති මහත්මිය**

විධායක ඉංජිනේරු කාර්යාලය විසින් ප්‍රධාන මාර්ගයේ කාණු දෙපස ගොඩකරලා ඒ කටයුතු සාර්ථකව නිමකරලා තියෙනවා.ඒ සම්බන්ධයෙන් ඔවුන් දැනුවත් කිරීම පිළිබඳ ගරු සභාපතිතුමාට ස්තුතිවන්ත වෙනවා.පුළුවන් නම් ඉතිරිකොටසත් කඩිනමින් සිදුකරලා දෙනවා නම් ගොඩක් හොඳයි.සභාව මගින් කිරිමට අපේක්ෂිත උපදේශනයන් 6 ශ්‍රේණියේ සිට 11 ශ්‍රේණිය දක්වා දරුවන් ඉලක්ක කර ගෙන සමාජ මාධ්‍ය ජාලා හැසිරවීම,මත්ද්‍රව්‍ය භාවිතයේ ආදීන සම්බන්ධව කළා නම් වඩාත් සුදුසු බව මම යෝජනා කර සිටිනවා.

1. **ගරු මන්ත්‍රී නුවන් බෝඹුවල මහතා**

පාසල් දරුවන් අතර මෙන්ම ග්‍රාමීය මට්ටමින්ද මත්ද්‍රව්‍ය භාවිතය ඉතා සීඝ්‍රයෙන් ඉහළ ගොස් තියෙනවා.මෑතකදී ආසන්න කලාපයේ අවුරුදු 14 ක දැරියක් ගැබ් ගත්තා.ඇය සියදිවි නසා ගන්න ගිහින් වාසනාවට කවුරුහරි දැකලා ගෙන. පසුගියදා අපේ ප්‍රදේශයේ නිවසකට පැන නිවැසියන් බැඳ දමා එදිනම බැංකුවෙන් නිදහස් කර ගත් රන් ආභරණ සොරකම් කරලා තියෙනවා.එහෙම කරන්නේ මත්ද්‍රව්‍ය වලට ඇබ්බැහි වූවන්.පොලිසිය වුණත් ඒ ගැන කටයුතු කිරීම පිළිබඳ පැහැදීමක් නැහැ.නිවිතිගල ප්‍රාදේශිය සභා සංවර්ධන ගිණුමේ ඇති මුදල් වලින් ස්ථාවර තැන්පතුවක් ඇති කිරීම පිළිබඳ සතුටුවෙනවා.ගියවර සභාවේදීම එය අරගලයට ආපු නිසා සභාවේ ඒ ගැන විවාදාත්මක තත්වයක් ඇතිවුණේ.ඒත් වැඩි පොළී අනුපාතයක් යටතේ එසේ කිරීම පිළිබඳ සතුට ප්‍රසාදය පළ කරනවා.

ගරු සුරේෂ් කාන්ත් මන්ත්‍රීතුමාගේ එසේ ප්‍රකාශ කළත් මැතිවරණයක කියන්නේ ජනතාවගේ පරමාධිපත්‍ය බලය තීරණය කරන්නක්.ඒ නිසා මැතිවරණයක් තිබීම ඉතා වැදගත්.කලින් ආණ්ඩු කාලයේ ගත් සෛවරී බැඳුම්කර කල්පිරිලා ගෙවන්න වුනේ ගෝඨාභය රාජපක්ෂ මහතාගේ ආණ්ඩු කාලයේ.ඒවා අපි අනිවාර්යෙන් ගෙවන්න ඕනි.අපේ පක්ෂයේ මන්ත්‍රීවරයෙක් මහපාරේ ගහලා බල්ලෙක් වගේ පාරේ මරලා දැම්මා.ඒ ගැන මට ඇත්තේ දැඩි අප්‍රසාදයක.අතීතයේ ජනතාව අරගල වලදී ඔවුන් මැඩපැවැත්තු හැටි අපි දැක්කා.මිනිසුන් දහස් ගණනක් මරලා දැම්මා.ප්‍රශ්න වලට විසඳුම ඒක නෙමෙයි.අපි බෙදිලා ඉඳලා වැඩක් නැහැ.මේ අර්බුදයට හැම ආණ්ඩුවක්ම වගකියන්න ඕනි.අපි වර්තමාන ජනාධිපතිතුමාට සහ රජයට සහයෝගය දෙන්න ඕනි.මේ අභියෝගයට මුහුණ දෙන්න ඕනි.අපේ ආණ්ඩු කාලයේ නොසිටින කාලයේදී බලයට පත් වූ සභාපතිතුමා ප්‍රායෝගිකව,ඥානාන්විතව කරන කාර්යය අපි අගය කරනවා.අනෙක් සභාවලට සාපේක්ෂව අපේ සභාව ඉතා හොඳ තත්වයක ඉන්නවා.ඒ වෙනුවෙන් සභාපතිතුමාට ස්තුති වන්ත වෙනවා.

1. **ගරු සභාපති කුලතුංග ලියනගේ මහතාගේ අදහස් දැක්වීම**

2023 වර්ෂය සඳහා වූ අයවැය කෙටුම්පත අද දින සභාවට යොමුකරා.ඒ අනුව ඉදිරි සභා වාරයේදී සංශෝධිත කෙටුම්පත සභාවට ඉදිරිපත් කිරීමට අපේක්ෂා කරනවා.අද දින සභාවට පැමිණි ගරු මන්ත්‍රීවරුන්ට සහ මන්ත්‍රතුමියන්ට බෙහෙවින් ස්තුතිවන්ත වෙමින් සභාවේ කටයුතු අවසන් කරනවා.

ප.ව 1.35ට ගරු සභාවේ කටයුතු අවසන් කරන ලදි.

2022 නොවැම්බර් මස 15 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල

* සියළු පුනරාවර්තන වියදම් (වැටුප් හා දීමනා, ගමන් වියදම්, අතිකාල, දුරකතන, ජල,විදුලි, පුවත්පත් බිල්පත්, ගොඩනැගිලි අළුත්වැඩියා හා නඩත්තු වියදම්, සංග්‍රහ වියදම් වැනි ගෙවීම්) ගරු සභාපතිතුමාගේ අධිකාරිත්වය යටතේ ගෙවීම් කිරීමටත්,
* රු.300,000.00 දක්වා ගොඩනැගිලි ඉදිකිරීම් සඳහා වන වියදම් හැර අනෙකුත් ප්‍රාග්ධන වියදම්(එනම් මාර්ග සංවර්ධනය, කාර්යාලයීය උපකරණ මිලදී ගැනීම, පුස්තකාල පොත් මිලදී ගැනීම) ගෙවීම් සඳහා සභාවේ ආවරණ අනුමැතියට යටත්ව සභාපතිවරයාට අධිකාරිය පැවරීමටත්,
1. **ගරු මන්ත්‍රී නුවන් බෝඹුවල මහතා**
2. **ගරු මන්ත්‍රී පියසේන පොල්වත්ත මහතා**

ගරු මන්ත්‍රී සුනිල් සේරසිංහ මහතා විසින් කළ ප්‍රකාශය දේශපාලනික පටු අරමුණින් නොකළ බවත් හුදෙක්ම ජනතාවගේ ගැටළු ගැන පමණක් සිතමින් කරන ලද්දක් බව ප්‍රථමයෙන් සඳහන් කරන ලදි.

එන්නත්කරණය අතිසාර්ථකව සිදු කරන ලද බව රජය විසින් ප්‍රකාශ කළත් ප්‍රමුඛතාවය ලබා දියයුත්තේ අවුරුදු 60ට වඩා වැඩි පුද්ගලයන්ට බව සෞඛ්‍ය බලධාරීන් විසින් ප්‍රකාශ කළත් එසේ නොකිරීම නිසා වයස්ගත මරණ අනුපාතය ඉහළ ගොස් ඇතිබවත් ඒ සඳහා රජය වගකිව යුතු බවත් සඳහන් කරන ලදි.

පුරාණ රජවරු විසින් වැව් බැඳි රාජ්‍යයන් වල අක්කර සියදහස් ගණනක් සංවර්ධනය කිරීම කළ බවත් එතුමන්ලා මිනිසුන් විසින් දේවත්වයෙන් පිදු බවත් සඳහන් කරන ලදි

ඒ ප්‍රදේශවල ජීවත් වන ජනතාව අලි ගම්මාන වලට වැදීම,ගොවිතැන් පාළු වීම,පොහොර ගැටළුව වැනි ප්‍රශ්න වලින් පීඩාවට පත්ව ඇති අවස්ථාවක,මුළු රටම කොවිඩ් වසංගතයකින් පෙළෙන අවස්ථාවක පරාක්‍රම සමුද්‍රය වටා ඇවිදින මංතීරු සකස්කිරීමට යෝජනා කිරීම උචිත නොවන බවත් ප්‍රකාශ කරන ලදි.

සියළු කොවිඩ් වසංගත තත්වයන් දුරු වී සියළු දෙනාටම නිදුක් නිරෝගී අනාගතයක් ප්‍රාර්ථනා කරමින් එතුමාගේ ප්‍රකාශ අවසන් කරන ලදි.

1. **ගරු මන්ත්‍රී චමින්ද කුමාර මහතා**

දෙල්වල ග්‍රාමීය රෝහලේ දැනට වෛද්‍යවරුන් දෙදෙනෙකු සේවය කරන නමුත් රාත්‍රී කාලයේදී කිසිදු වෛද්‍යවරයෙකු රෝහලේ රාජකාරී කටයුතු සඳහා නොමැති බවත් එනිසා ගම්වාසීන් දැඩි අපහසුතාවයට පත්ව ඇති බවත් සඳහන් කරන ලදි.එබැවින් ඒ සම්බන්ධව අදාල බලධාරීන් දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

දෙල්වල කොට්ඨාසයේ එන්නත්කරණය ක්‍රියාවලිය සාර්ථකව නිමකිරීමට හැකිවීම සම්බන්ධව තමා උද්ධාමයට පත්වන බව සඳහන් කරන ලදි.නමුත් ගරු මන්ත්‍රී සුනිල් සේරසිංහ මහතා විසින් සඳහන් කළ කරුණට පිළිතුරු වශයෙන් ප්‍රකාශ කර සිටියේ දෙල්වල ග්‍රාම නිලධාරීතුමියට ගරු මන්ත්‍රිනි ඉනෝකා ප්‍රියදර්ශනී මහත්මිය විසින් එන්නත්කරණ ක්‍රියාවලිය අතරතුර යම් දේශපාලනික බලපෑමක් සිදුකළ බවත්ය.එබැවින් ඒ සම්බන්ධ විධිමත් පරීක්ෂණයක් සිදුකළ යුතු බවත් සඳහන් කරන ලදි.

එමෙන්ම රම්‍ය සහන පදනම යටතේ දෙල්වල කොට්ඨාසයේ නිරෝධායනය වන පවුල් සඳහා සහනමළු බෙදාදීමට කටයුතු කළ ගරු හිටපු පළාත්සභා මන්ත්‍රී රම්‍ය කුමාර වීරසිංහ මැතිතුමාට තම ගෞරවණිය ස්තුතිය පළ කරන බවත් ප්‍රකාශ කරන ලදි.

දෙල්වල කොට්ඨාසය තුළ එන්නත්කරණයේදී සිදුවූ අසාධාරණය සම්බන්ධයෙන් ගරු මන්ත්‍රීතුමියගේ නම සඳහන් කිරීම සම්බන්ධයෙන් විරෝධය දැක්වූ ගරු උප සභාපතිතුමාට තම ප්‍රකාශය තුළින් යම් සිත්තැවුලක් වූයේ නම් ඒ පිළිබඳව සමාව අයැද සිටින බවත් ප්‍රකාශ කරන ලදි.

සියළු දෙනාටම නිදුක් නිරෝගී සුවය ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

ගරු මන්ත්‍රී චමින්ද කුමාර මහතාගේ ප්‍රකාශයේදී සඳහන් කරන ලදි දෙල්වල කොට්ඨසයේ එන්නත්කරණ වැඩසටහනේදී සිදු වූවා යැයි කියන දේශපාලනික බලපෑමට අදාල මන්ත්‍රීතුමියගේ නම සඳහන් කිරීම සදාචාර සම්පන්න නොවන බව පැවසුවත් එසේ ක්‍රියාවන් සිදුකිරීම සදාචාර සම්පන්න නොවන බවත් ප්‍රකාශ කරන ලදි.

නිවිතිගල ප්‍රාදේශිය සභාවේ සේවයේ නියුතුව සිටියදී හදසි හෘදයාබාධයකින් අප අතරිවන් වෙන් වු කාර්මික නිලධාරීතුමියගේ අභාවය වෙනුවෙන් ඉමහත් කණගාටුව ප්‍රකාශ කරන අතර එවැනි දිගුකාලීන අසනීප ඇති නිලධාරීන් බොහෝ වගකීම් සහිත රාජකාරී කටයුතු වල නියැලීම පිළිබඳ දෙවරක් සිතා බැලිය යුතු බව ප්‍රකාශ කරන ලදි.

ගියවර සභාවාර්තාවේ අදහස් දැක්වීමේ සඳහන් වී ඇති පරිදි ගුරු වර්ජනය නිසා කොවිඩ් සීඝ්‍ර ව්‍යාප්තියක් සිදු වූ බවත් ඒ සඳහා ජනතා විමුක්ති පෙරමුණේ මැදිහත් වීමක්ද තිබූ බවත් සඳහන් වී ඇති බව තමා දුටු බව ප්‍රකාශ කරන ලදි.නමුත් කොවිඩ් ව්‍යාප්තිය පාලනය කර එට විවෘත කර ඇති බව රජය විසින් ප්‍රකාශයට පත්කර ඇති අවස්ථාවක ගුරු වර්ජනය සිදු කළ බවත් කොවිඩ් ආසාදිතව ගුරුවරුන් ජීවිතක්ෂට පත්ව ඇති බව දැක්වෙන විස්තර සමාජ මාධ්‍ය වල අසත්‍ය ප්‍රචාරණයන් විවිධ වූ විවිධ මඩ බලකා පාර්ශව මගින් පැතිරවූ බවත් සඳහන් කරන ලදි.එබැවින් දේශපාලනික අසමත්වීම් මත ගුරු වැටුප් තීරණය නොකළ යුතු බවත් එතුමා වැඩිදුරටත් ප්‍රකාශ කරන ලදි.

පදනම් විරහිත කරුණු පදනම් කරගෙන අසත්‍ය පුරාජේරු පවසමින් රට තවත් අගාධයට පත් නොකළ යුතු බවත් රටේ උද්ගත වී ඩොලර් හිඟය හමුවේ අවශ්‍ය ඖෂධ,අත්‍යාවශ්‍ය භාණ්ඩ ආනයනය ගැටළුවක්ව පවතින බවත් ඒ සඳහා විසඳුම් සෙවීමට රජය යොමු විය යුතු බවත් සඳහන් කරන ලදි.

පවතින කොවිඩ් තත්වය හමුවේ සෞඛ්‍ය සේවාවන් සඳහා විශාල පිරිවැයක් දැරීමට සිදුව ඇති පසුබිමක දේශපාලකයින්ට මිලියන ගණනින් වංචා කිරීමට ඉඩ සැලසීම යෝග්‍ය නොවන බවත් ප්‍රකාශ කරන ලදි.

ගරු මන්ත්‍රී පියසේන පොල්වත්ත මහතාගේ ප්‍රකාශයේ සඳහන් වූ පරිදි අලිමිනිස් ගැටුමින් ජනතාව පීඩාවට පත්ව ඇති බවත් එසේ වීමට හේතු සඳහන් කරමින් කියා සිටියේ අලිමංකඩ වසා දමමින් ගම් උදාන ඇතිකළ බවත් අලිඇතුන් පුනරුත්ථාපනය සඳහා වෙන්කරන ලද අක්කර 25000ක තිස්සමහාරාමයේ භූමීය පෞද්ගලික සමාගම් වලට කෙසෙල් වගාකිරීමට ඉඩ හැරීම තුළින් එවැනි දේ සිදුවූ බවය.

රටේ මේ ඇති වී ඇති වසංගතය ඉක්මනින් දුරු වී රටේ ජනතාවගේ සුභසිද්ධිය උදෙසා නිවැරදි තීන්දු තීරණ ගැනීමට පවතින රජයට ශක්තිය ධෛර්‍යය ලැබේ වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

නිවිතිගල ප්‍රාදේශිය සභාවේ කාර්මික නිලධාරීතුමියගේ හදිසි අභාවය වෙනුවෙන් තමාට සහභාගී වීමට නොහැකි වූ බවත් තම බලවත් ශෝකය ප්‍රකාශ කරමින් එතුමා තම අදහස් දැක්වීම ආරම්භ කරන ලදි.

රජයේ දේශපාලකයෙන් මාධ්‍ය්‍යට ප්‍රකාශ කළ කරුණක් මතුකරමින් එතුමා කියා සිටියේ ගුරුවර්ජනය ශ්‍රී ලංකා පොදුජන පෙරමුණේ නිර්මාණයක් බව සැකසහිත බව තමාට හැඟෙන බවත් ප්‍රකාශ කරන ලදි.

කොවිඩ් නිසා නිරෝධායනයට ලක්වන පවුල් වෙනුවෙන් ලබා දෙන සහන මළු අඩුආදායම්ලාභී පවුල් සඳහා ලබාදීමේ නව චක්‍රලේඛයක් නිකුත් කර ඇති අතර එනිසා වතුජනතාවට ඒ ලබාදුන් සහනයත් දැනට නොලැබෙන බව සඳහන් කරන ලදි.වතු පවුල් වල ජනතාවගේ ජීවිකාව පිළිබඳව මෙවැනි තීන්දු තීරණ ගන්නවාදැයි දෙවරක් සිතා බැලිය යුතු බවත් වතු ආශ්‍රිත රැකියා වලට දෛනිකව වාර්තා කළහොත් පමණක් ඔවුන්ට හිමි මාසික වැටුපට හිමිකම් ලබන අතර එසේ නොමැති අවස්ථාවක ඔවුන්ගේ ආදායම අහිමි වී යන බවත් සදහන් කරන ලදි.එසේ තිබියදී ඔවුන්ට සහන මළු සඳහා හිමිකම් නොලබන්නේ මන්දැයි එතුමා විසින් ප්‍රශ්නයක් නගන ලදි.

රජවේ නිලධාරීන්ට චෝදනා කිරීමට තමා මැලි වුවත් රුපියල් දෙදහසේ දීමනාව ලබා දීමේදී දුරකතන මගින් විමසා පවුල් පසුබිම ගැන නිසි අවබෝධයක් නොමැතිව තීන්දු තීරණ ලබාගැනීම පිළිබඳ තමාගේ ප්‍රසාදයක් නොමැති බවත් රුපියල් දෙදහසේ දීමනාව බෙදී යාම විනිවිදබවකින් තොරව සිදුවන බවත් ඒ සම්බන්ධව අදාල බලධාරීන් දැනුවත් කරන ලෙසත් පවසමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතා**

කෙටිකාලයක් නිවිතිගල ප්‍රාදේශිය සභාවේ සේවයේ නියුතුව සිටියදී හදිසියේ අප අතරින් වෙන් වූ කාර්මික නිලධාරීතුමියගේ පවුලේ සාමාජිකයන් වෙත තමා ඇතුළු මන්ත්‍රී මණ්ඩලයේ බලවත් කණගාටුව ප්‍රකාශ කරන බවත් ප්‍රකාශ කරන ලදි.

ගරු මන්ත්‍රී සුරංග ප්‍රභාත් කුමාර මහතාගේ යෝජනාවකට අනුව ගඟුල්විටිය ප්‍රදේශයේ පදිංචි ජපන් ශිෂ්‍යත්වයක් හිමි කරගත් දැරියක් සඳහා ලැප්ටොප් පරිඝනකයක් ලබා දීම සඳහා ඉල්ලීමක් ඉදිරිපත් වුවත් සභා අරමුදල් මගින් රුපියල් විසිපන්දහසක මුදලක් පමණක් ඇයට ලබා දීමට අනුමැතිය ලබා දීම සඳහා ගරු ආණ්ඩුකාරතුමා වෙත ඉදිරිපත් කළ අතර එහිදි එතුමාගේ කාරුණික අවධානය මේ සඳහා යොමුකොට ඇය වෙත රුපියල් එක්ලක්ෂ අනුදහසක් පමණ වටිනා DELL වර්ගයේ ලැප්ටොප් පරිඝනයක් ලබා දීමට කටයුතු කිරීම පිළිබඳ එතුමා වෙත තමා ඇතුළු ගරු සභාවේ ගෞරවණීය ස්තුතිය පිරිනමන බව සඳහන් කරන ලදි.

කොවිඩ් වසංගතය හමුවේ ග්‍රාමීය ජනතාවගේ ගැටළු වෙනුවෙන් තම උපරිම කැපවීමෙන් කටයුතු කරන ලෙස ගරු මන්ත්‍රීවරුන්ගෙන් ඉල්ලීමක් කරන ලදි.

වර්ෂ 1977ට පෙර ශ්‍රීලංකාව තුළ දේශීයව ටයර්,තුනී ලෑලි,පේෂකර්ම කර්මාන්ත වලින් ස්වයංපෝෂිතව පැවතුණද 1977 විවෘත ආර්ථිකයෙන් පසු ඒ සියළු කර්මාන්ත පරිහානියට පත් වූ බවත් හිටපු ගරු ජනාධිපති ආර් ප්‍රේමදාස මහතාගේ සංකල්පයකට අනුව බිහිවූ ඇඟළුම් කර්මාන්තශාලා වලින් දැනටත් රටේ ආර්ථිකයට සලසන සේවය පිළිබඳ තමාගේ ප්‍රසාදය හිමිවන බවත් ප්‍රකාශ කරන ලදි.

ශ්‍රී ලංකාව තුළ 67% ටත් වඩා වැඩි ප්‍රමාණයකට දැනටමත් එන්නත් මාත්‍රා දෙකම ලබාදී අවසන් බවත් ඉදිරියේදී රටේ කටයුතු යථා අයුරින් පවත්වාගෙන යාමට හැකිවේ යැයිද ප්‍රකාශ කරන ලදි.

පවතින දේශපාලන පසුබිම හමුවේ ඉදිරි අනාගතයේදී රටට සේවයක් කිරීමට හැකි දේශපාලන පක්ෂයක් හෝ ජනතාවගේ සුභසිද්ධිය වෙනුවෙන් කටයුතු කරන නායකයින් බිහිවීම අස්ථීර නොවන බවත් ප්‍රාදේශිය දේශපාලකයින් ලෙස තමාට හැකි පමණින් ජනතාවට සේවය කිරීමට කටයුතු කළ යුතු බවත් ප්‍රකාශ කරන ලදි.

ගරු සභාවට සහභාගී වු සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 12.30ට ගරු සභාවේ කටයුතු අවසන් කරන ලදි.

2021.09.21 වන දිනැති ඉහත සභා වාර්තාවේ සංශෝධන කිසිවක් නොතිබූ බැවින් 2021.10.21 වන දින පැවැත්වූ මාසික සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

 2021 සැප්තැම්බර් මස 21 වන දින සභාපති,

 නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල